02022R0328 — EL — 25.02.2022 — 000.001

Το κείμενο αυτό αποτελεί απλώς εργαλείο τεκμηρίωσης και δεν έχει καμία νομική ισχύ. Τα θεσμικά όργανα της Ένωσης δεν φέρουν καμία ευθύνη για το περιεχόμενό του. Τα αυθεντικά κείμενα των σχετικών πράξεων, συμπεριλαμβανομένων των προοιμίων τους, είναι εκείνα που δημοσιεύονται στην Επίσημη Εφημερίδα της Ευρωπαϊκής Ένωσης και είναι διαθέσιμα στο EUR-Lex. Αυτά τα επίσημα κείμενα είναι άμεσα προσβάσιμα μέσω των συνδέσμων που περιέχονται στο παρόν έγγραφο





Διορθώνεται από:









▼B

ΚΑΝΟΝΙΣΜΟΣ (ΕΕ) 2022/328 ΤΟΥ ΣΥΜΒΟΥΛΙΟΥ

της 25ης Φεβρουαρίου 2022

για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία







Άρθρο 1

Ο κανονισμός (ΕΕ) 833/2014 τροποποιείται ως εξής:

1) το άρθρο 1 αντικαθίσταται από το ακόλουθο κείμενο: «Άρθρο 1 Για τους σκοπούς του παρόντος κανονισμού ισχύουν οι ακόλουθοι ορισμοί: α) ως «αγαθά και τεχνολογίες διπλής χρήσης» νοούνται τα είδη που παρατίθενται στο παράρτημα Ι του κανονισμού (ΕΕ) 2021/821 του Ευρωπαϊκού Κοινοβουλίου και του Συμβουλίου ( *1 ), β) ως «αρμόδιες αρχές» νοούνται οι αρμόδιες αρχές των κρατών μελών, όπως ορίζονται στους ιστοτόπους που παρατίθενται στο παράρτημα I, γ) ως «τεχνική βοήθεια» νοείται κάθε τεχνική υποστήριξη που σχετίζεται με την επισκευή, την ανάπτυξη, την κατασκευή, τη συναρμολόγηση, τη δοκιμή, τη συντήρηση ή οποιαδήποτε άλλη τεχνική υπηρεσία, η οποία μπορεί να έχει τη μορφή οδηγιών, εκπαίδευσης, κατάρτισης, μεταβίβασης εργασιακών γνώσεων ή δεξιοτήτων ή υπηρεσιών παροχής συμβουλών, συμπεριλαμβανομένων των προφορικών μορφών βοήθειας, δ) ως «υπηρεσίες διαμεσολάβησης» νοούνται: i) η διαπραγμάτευση ή ο διακανονισμός συναλλαγών για την αγορά, πώληση ή προμήθεια αγαθών και τεχνολογιών ή χρηματοοικονομικών και τεχνικών υπηρεσιών, μεταξύ άλλων από τρίτη χώρα προς άλλη τρίτη χώρα, ή ii) η πώληση ή αγορά αγαθών και τεχνολογίας ή χρηματοοικονομικών και τεχνικών υπηρεσιών, συμπεριλαμβανομένων όσων βρίσκονται σε τρίτες χώρες, για τη μεταβίβασή τους σε άλλη τρίτη χώρα, ε) ως «επενδυτικές υπηρεσίες» νοούνται οι ακόλουθες υπηρεσίες και δραστηριότητες: i) η λήψη και διαβίβαση εντολών σχετικών με ένα ή περισσότερα χρηματοοικονομικά μέσα, ii) η εκτέλεση εντολών για λογαριασμό πελατών, iii) η διενέργεια συναλλαγών για ίδιο λογαριασμό, iv) η διαχείριση χαρτοφυλακίων, v) οι επενδυτικές συμβουλές, vi) η αναδοχή χρηματοπιστωτικών μέσων και/ή τοποθέτηση χρηματοπιστωτικών μέσων με δέσμευση ανάληψης, vii) η τοποθέτηση χρηματοπιστωτικών μέσων χωρίς δέσμευση ανάληψης, viii) κάθε υπηρεσία που συνδέεται με την εισαγωγή προς διαπραγμάτευση σε ρυθμιζόμενη αγορά ή προς διαπραγμάτευση σε πολυμερή μηχανισμό διαπραγμάτευσης, στ) ως «κινητές αξίες» νοούνται οι ακόλουθες κατηγορίες κινητών αξιών που επιδέχονται διαπραγμάτευση στην κεφαλαιαγορά, εξαιρουμένων των μέσων πληρωμής: i) οι μετοχές και άλλοι τίτλοι ισοδύναμοι με μετοχές εταιρειών, προσωπικών εταιρειών και άλλων οντοτήτων, καθώς και τα αποθετήρια έγγραφα μετοχών, ii) τα ομόλογα ή άλλες μορφές τιτλοποιημένου χρέους, καθώς και τα αποθετήρια έγγραφα τέτοιων κινητών αξιών, iii) κάθε άλλη κινητή αξία που παρέχει δικαίωμα αγοράς ή πώλησης παρόμοιων κινητών αξιών ή επιδεχόμενη διακανονισμού με ρευστά διαθέσιμα προσδιοριζόμενου κατ’ αναφορά προς κινητές αξίες, ζ) ως «μέσα χρηματαγοράς» νοούνται οι κατηγορίες μέσων που συνήθως αποτελούν αντικείμενο διαπραγμάτευσης στη χρηματαγορά, όπως τα έντοκα γραμμάτια, τα αποδεικτικά κατάθεσης και τα εμπορικά γραμμάτια, εξαιρουμένων των μέσων πληρωμής, η) ως «πιστωτικό ίδρυμα» νοείται επιχείρηση της οποίας η δραστηριότητα συνίσταται στην αποδοχή από το κοινό καταθέσεων ή άλλων επιστρεπτέων κεφαλαίων και στη χορήγηση πιστώσεων για ίδιο λογαριασμό, θ) ως «έδαφος της Ένωσης» νοούνται τα εδάφη των κρατών μελών στα οποία εφαρμόζεται η Συνθήκη, υπό τους όρους που προβλέπονται σε αυτή, συμπεριλαμβανομένου του εναέριου χώρου τους, ι) ως «κεντρικό αποθετήριο τίτλων» νοείται νομικό πρόσωπο όπως ορίζεται στο άρθρο 2 παράγραφος 1 σημείο 1) του κανονισμού (ΕΕ) αριθ. 909/2014 του Ευρωπαϊκού Κοινοβουλίου και του Συμβουλίου ( *2 ), ια) ως «κατάθεση» νοείται το πιστωτικό υπόλοιπο που προκύπτει από κεφάλαια κατατεθειμένα σε λογαριασμό ή από μεταβατικές καταστάσεις απορρέουσες από συνήθεις τραπεζικές συναλλαγές και το οποίο το πιστωτικό ίδρυμα οφείλει να επιστρέψει βάσει των ισχυόντων νόμιμων και συμβατικών όρων, συμπεριλαμβανομένων των καταθέσεων προθεσμίας και των καταθέσεων ταμιευτηρίου, αλλά εξαιρουμένου του πιστωτικού υπολοίπου όταν: i) η ύπαρξή του μπορεί να αποδειχθεί μόνο με χρηματοπιστωτικό μέσο, όπως ορίζεται στο άρθρο 4 παράγραφος 1 σημείο 15) της οδηγίας 2014/65/ΕΚ του Ευρωπαϊκού Κοινοβουλίου και του Συμβουλίου ( *3 ), εκτός εάν πρόκειται για αποταμιευτικό προϊόν που βεβαιώνεται με πιστοποιητικό κατάθεσης στο όνομα συγκεκριμένου προσώπου και το οποίο υφίσταται ήδη σε κράτος μέλος στις 2 Ιουλίου 2014, ii) το κεφάλαιό του δεν είναι επιστρεπτέο στο άρτιο, iii) το κεφάλαιό του είναι επιστρεπτέο στο άρτιο μόνο δυνάμει ειδικής εγγύησης ή συμφωνίας που παρέχεται από το πιστωτικό ίδρυμα ή τρίτο μέρος, ιβ) ως «προγράμματα χορήγησης ιθαγένειας σε επενδυτές» (ή «χρυσά διαβατήρια») νοούνται οι διαδικασίες που εφαρμόζει ένα κράτος μέλος, οι οποίες επιτρέπουν σε υπηκόους τρίτων χωρών να αποκτούν την ιθαγένειά του με αντάλλαγμα προκαθορισμένες πληρωμές και επενδύσεις, ιγ) ως «προγράμματα χορήγησης άδειας διαμονής σε επενδυτές» (ή «χρυσές βίζες») νοούνται οι διαδικασίες που εφαρμόζει ένα κράτος μέλος, οι οποίες επιτρέπουν σε υπηκόους τρίτων χωρών να αποκτούν άδεια διαμονής σε αυτό με αντάλλαγμα προκαθορισμένες πληρωμές και επενδύσεις, ιδ) ως «τόπος διαπραγμάτευσης», όπως ορίζεται στο άρθρο 4 παράγραφος 1 σημείο 24) της οδηγίας 2014/65/ΕΕ, νοείται ρυθμιζόμενη αγορά, πολυμερής μηχανισμός διαπραγμάτευσης (ΠΜΔ) ή μηχανισμός οργανωμένης διαπραγμάτευσης (ΜΟΔ), ιε) ως «χρηματοδότηση ή χρηματοδοτική βοήθεια» νοείται κάθε ενέργεια, ανεξάρτητα από το συγκεκριμένο μέσο που επιλέγεται, με την οποία το ενδιαφερόμενο πρόσωπο, οντότητα ή φορέας, υπό όρους ή άνευ όρων, εκταμιεύει ή δεσμεύεται να εκταμιεύσει τα ίδια κεφάλαια ή τους οικονομικούς του πόρους, συμπεριλαμβανομένων, ενδεικτικά, των επιδοτήσεων, δανείων, εγγυήσεων, εγγυοδοσιών, ομολόγων, πιστωτικών επιστολών, πιστώσεων προμηθευτή, πιστώσεων αγοραστή, προκαταβολών εισαγωγής ή εξαγωγής και όλων των ειδών ασφάλισης και αντασφάλισης, συμπεριλαμβανομένης της ασφάλισης των εξαγωγικών πιστώσεων· η καταβολή, καθώς και οι όροι και οι προϋποθέσεις της καταβολής του συμφωνηθέντος τιμήματος για αγαθό ή υπηρεσία, που πραγματοποιείται σύμφωνα με τη συνήθη εμπορική πρακτική, δεν συνιστούν χρηματοδότηση ή χρηματοδοτική βοήθεια, ιστ) ως «χώρα εταίρος» νοείται χώρα που εφαρμόζει δέσμη μέτρων ελέγχου των εξαγωγών κατ’ ουσίαν ισοδύναμων με τα μέτρα που καθορίζονται στον παρόντα κανονισμό και παρατίθενται στο παράρτημα VIII, ιζ) ως «καταναλωτικές συσκευές επικοινωνίας» νοούνται οι συσκευές που χρησιμοποιούνται από ιδιώτες, όπως οι προσωπικοί υπολογιστές και τα περιφερειακά τους (συμπεριλαμβανομένων των σκληρών δίσκων και των εκτυπωτών), τα κινητά τηλέφωνα, οι έξυπνες τηλεοράσεις, οι συσκευές αποθήκευσης (μονάδες USB) και το λογισμικό για όλα αυτά τα είδη το οποίο απευθύνεται στους καταναλωτές.

2) το άρθρο 2 αντικαθίσταται από το ακόλουθο κείμενο: «Άρθρο 2 1. Απαγορεύεται η πώληση, προμήθεια, μεταβίβαση ή εξαγωγή, άμεσα ή έμμεσα, αγαθών και τεχνολογιών διπλής χρήσης, ανεξαρτήτως εάν προέρχονται από την Ένωση ή όχι, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 2. Απαγορεύεται: α) η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 και με την άμεση ή έμμεση παροχή, κατασκευή, συντήρηση και χρήση των εν λόγω αγαθών και τεχνολογιών, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία, β) η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 3. Με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, οι απαγορεύσεις των παραγράφων 1 και 2 του παρόντος άρθρου δεν ισχύουν για την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή για τη συναφή παροχή τεχνικής και χρηματοδοτικής βοήθειας για μη στρατιωτική χρήση και για μη στρατιωτικό τελικό χρήστη, που προορίζονται για: α) ανθρωπιστικούς σκοπούς, καταστάσεις έκτακτης ανάγκης στον τομέα της υγείας, την επείγουσα πρόληψη ή μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή ως αντίδραση σε φυσικές καταστροφές, β) ιατρικούς ή φαρμακευτικούς σκοπούς, γ) την προσωρινή εξαγωγή ειδών για χρήση από ειδησεογραφικά μέσα, δ) επικαιροποιήσεις λογισμικού, ε) τη χρήση ειδών ως καταναλωτικών συσκευών επικοινωνίας, στ) την εξασφάλιση της κυβερνοασφάλειας και της ασφάλειας των πληροφοριών για φυσικά και νομικά πρόσωπα, οντότητες και φορείς στη Ρωσία, εξαιρουμένης της κυβέρνησής της και των επιχειρήσεων που ελέγχονται άμεσα ή έμμεσα από αυτήν, ή ζ) προσωπική χρήση των φυσικών προσώπων που ταξιδεύουν στη Ρωσία ή των μελών των άμεσων οικογενειών τους που ταξιδεύουν μαζί τους, η οποία περιορίζεται σε προσωπικά είδη, είδη οικιακής χρήσης, οχήματα ή επαγγελματικά εργαλεία που ανήκουν στα εν λόγω πρόσωπα και δεν προορίζονται για πώληση. Με εξαίρεση τα στοιχεία στ) και ζ) της παρούσας παραγράφου, ο εξαγωγέας δηλώνει στην τελωνειακή διασάφηση ότι τα είδη εξάγονται βάσει της σχετικής εξαίρεσης που προβλέπεται στην παρούσα παράγραφο και ενημερώνει την αρμόδια αρχή του κράτους μέλους στο οποίο εδρεύει ή είναι εγκατεστημένος σχετικά με την πρώτη χρήση της σχετικής εξαίρεσης εντός 30 ημερών από την ημερομηνία της πρώτης εξαγωγής. 4. Κατά παρέκκλιση από τις παραγράφους 1 και 2 του παρόντος άρθρου και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, οι αρμόδιες αρχές μπορούν να επιτρέπουν την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσουν ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια προορίζονται για: α) τη συνεργασία μεταξύ της Ένωσης, των κυβερνήσεων των κρατών μελών και της κυβέρνησης της Ρωσίας σε αμιγώς μη στρατιωτικά ζητήματα, β) τη διακυβερνητική συνεργασία σε διαστημικά προγράμματα· γ) τη λειτουργία, συντήρηση και ασφάλεια των μη στρατιωτικών πυρηνικών ικανοτήτων και την επανεπεξεργασία καυσίμων, καθώς και τη συνεργασία στον τομέα της πυρηνικής ενέργειας για μη στρατιωτικούς σκοπούς, ιδίως στον κλάδο της έρευνας και ανάπτυξης, δ) τη θαλάσσια ασφάλεια, ε) μη στρατιωτικά τηλεπικοινωνιακά δίκτυα, συμπεριλαμβανομένης της παροχής υπηρεσιών διαδικτύου, στ) την αποκλειστική χρήση οντοτήτων που ανήκουν ή ελέγχονται αποκλειστικά ή από κοινού από νομικό πρόσωπο, οντότητα ή φορέα που έχει ιδρυθεί ή συσταθεί βάσει του δικαίου κράτους μέλους ή χώρας εταίρου, ζ) τις διπλωματικές αντιπροσωπείες της Ένωσης, των κρατών μελών και των χωρών εταίρων, συμπεριλαμβανομένων των αντιπροσωπειών, των πρεσβειών και των αποστολών. 5. Κατά παρέκκλιση από τις παραγράφους 1 και 2 του παρόντος άρθρου και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, οι αρμόδιες αρχές μπορούν να επιτρέπουν την πώληση, την προμήθεια, τη μεταβίβαση ή την εξαγωγή αγαθών και τεχνολογιών διπλής χρήσης ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσουν ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια οφείλονται βάσει συμβάσεων που συνήφθησαν πριν από τις 26 Φεβρουαρίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η άδεια ζητείται πριν από την 1η Μαΐου 2022. 6. Όλες οι άδειες που απαιτούνται βάσει του παρόντος άρθρου χορηγούνται από τις αρμόδιες αρχές σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Η άδεια ισχύει σε ολόκληρη την Ένωση. 7. Κατά τη λήψη απόφασης σχετικά με τις αιτήσεις άδειας που αναφέρονται στις παραγράφους 4 και 5, οι αρμόδιες αρχές δεν χορηγούν άδεια εάν έχουν βάσιμους λόγους να πιστεύουν ότι: i) ο τελικός χρήστης μπορεί να είναι στρατιωτικός τελικός χρήστης, φυσικό ή νομικό πρόσωπο, οντότητα ή φορέας που ορίζεται στο παράρτημα IV ή ότι τα αγαθά μπορεί να έχουν στρατιωτική τελική χρήση· ή ii) η πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή η παροχή συναφούς τεχνικής ή χρηματοδοτικής βοήθειας προορίζεται για τον κλάδο της αεροπλοΐας ή της διαστημοπλοΐας. 8. Οι αρμόδιες αρχές μπορούν να ακυρώνουν, να αναστέλλουν, να τροποποιούν ή να ανακαλούν άδεια που έχουν χορηγήσει σύμφωνα με τις παραγράφους 4 και 5, εφόσον κρίνουν ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή του παρόντος κανονισμού.»,

3) το άρθρο 2α αντικαθίσταται από το ακόλουθο κείμενο: «Άρθρο 2α 1. Απαγορεύεται η πώληση, προμήθεια, μεταβίβαση ή εξαγωγή, άμεσα ή έμμεσα, αγαθών και τεχνολογιών που θα μπορούσαν να συμβάλουν στη στρατιωτική και τεχνολογική ενίσχυση της Ρωσίας ή στην ανάπτυξη του τομέα της άμυνας και της ασφάλειάς της, όπως παρατίθενται στο παράρτημα VII, ανεξαρτήτως εάν προέρχονται από την Ένωση ή όχι, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 2. Απαγορεύεται: α) η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 και με την άμεση ή έμμεση παροχή, κατασκευή, συντήρηση και χρήση των εν λόγω αγαθών και τεχνολογιών, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία, β) η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 3. Οι απαγορεύσεις των παραγράφων 1 και 2 δεν ισχύουν για την πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή για τη συναφή παροχή τεχνικής και χρηματοδοτικής βοήθειας για μη στρατιωτική χρήση και για μη στρατιωτικό τελικό χρήστη, που προορίζονται για: α) ανθρωπιστικούς σκοπούς, καταστάσεις έκτακτης ανάγκης στον τομέα της υγείας, την επείγουσα πρόληψη ή μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή ως αντίδραση σε φυσικές καταστροφές, β) ιατρικούς ή φαρμακευτικούς σκοπούς, γ) την προσωρινή εξαγωγή ειδών για χρήση από ειδησεογραφικά μέσα, δ) επικαιροποιήσεις λογισμικού, ε) τη χρήση ειδών ως καταναλωτικών συσκευών επικοινωνίας, στ) την εξασφάλιση της κυβερνοασφάλειας και της ασφάλειας των πληροφοριών για φυσικά και νομικά πρόσωπα, οντότητες και φορείς στη Ρωσία, εξαιρουμένης της κυβέρνησής της και των επιχειρήσεων που ελέγχονται άμεσα ή έμμεσα από αυτήν, ή ζ) προσωπική χρήση των φυσικών προσώπων που ταξιδεύουν στη Ρωσία ή των μελών των άμεσων οικογενειών τους που ταξιδεύουν μαζί τους, η οποία περιορίζεται σε προσωπικά είδη, είδη οικιακής χρήσης, οχήματα ή επαγγελματικά εργαλεία που ανήκουν στα εν λόγω πρόσωπα και δεν προορίζονται για πώληση. Με εξαίρεση τα στοιχεία στ) και ζ) της παρούσας παραγράφου, ο εξαγωγέας δηλώνει στην τελωνειακή διασάφηση ότι τα είδη εξάγονται βάσει της σχετικής εξαίρεσης που προβλέπεται στην παρούσα παράγραφο και ενημερώνει την αρμόδια αρχή του κράτους μέλους στο οποίο εδρεύει ή είναι εγκατεστημένος σχετικά με την πρώτη χρήση της σχετικής εξαίρεσης εντός 30 ημερών από την ημερομηνία της πρώτης εξαγωγής. 4. Κατά παρέκκλιση από τις παραγράφους 1 και 2, οι αρμόδιες αρχές μπορούν να επιτρέπουν την πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή την παροχή συναφούς τεχνικής ή χρηματοδοτικής βοήθειας για μη στρατιωτική χρήση και για μη στρατιωτικό τελικό χρήστη, αφού διαπιστώσουν ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια προορίζονται για: α) τη συνεργασία μεταξύ της Ένωσης, των κυβερνήσεων των κρατών μελών και της κυβέρνησης της Ρωσίας σε αμιγώς μη στρατιωτικά ζητήματα, β) τη διακυβερνητική συνεργασία σε διαστημικά προγράμματα· γ) τη λειτουργία, συντήρηση και ασφάλεια των μη στρατιωτικών πυρηνικών ικανοτήτων και την επανεπεξεργασία καυσίμων, καθώς και τη συνεργασία στον τομέα της πυρηνικής ενέργειας για μη στρατιωτικούς σκοπούς, ιδίως στον κλάδο της έρευνας και ανάπτυξης, δ) τη θαλάσσια ασφάλεια, ε) μη στρατιωτικά τηλεπικοινωνιακά δίκτυα, συμπεριλαμβανομένης της παροχής υπηρεσιών διαδικτύου, στ) την αποκλειστική χρήση οντοτήτων που ανήκουν ή ελέγχονται αποκλειστικά ή από κοινού από νομικό πρόσωπο, οντότητα ή φορέα που έχει ιδρυθεί ή συσταθεί βάσει του δικαίου κράτους μέλους ή χώρας εταίρου ή ζ) τις διπλωματικές αντιπροσωπείες της Ένωσης, των κρατών μελών και των χωρών εταίρων, συμπεριλαμβανομένων των αντιπροσωπειών, των πρεσβειών και των αποστολών. 5. Κατά παρέκκλιση από τις παραγράφους 1 και 2, οι αρμόδιες αρχές μπορούν να επιτρέπουν την πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή την παροχή συναφούς τεχνικής ή χρηματοδοτικής βοήθειας, για μη στρατιωτική χρήση και για μη στρατιωτικό τελικό χρήστη, αφού διαπιστώσουν ότι τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια οφείλονται βάσει συμβάσεων που συνήφθησαν πριν από τις 26 Φεβρουαρίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η άδεια ζητείται πριν από την 1η Μαΐου 2022. 6. Όλες οι άδειες που απαιτούνται βάσει του παρόντος άρθρου χορηγούνται από τις αρμόδιες αρχές σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Η άδεια ισχύει σε ολόκληρη την Ένωση. 7. Κατά τη λήψη απόφασης σχετικά με τις αιτήσεις άδειας που αναφέρονται στις παραγράφους 4 και 5, οι αρμόδιες αρχές δεν χορηγούν άδεια εάν έχουν βάσιμους λόγους να πιστεύουν ότι: i) ο τελικός χρήστης μπορεί να είναι στρατιωτικός τελικός χρήστης, φυσικό ή νομικό πρόσωπο, οντότητα ή φορέας που απαριθμείται στο παράρτημα IV ή ότι τα αγαθά μπορεί να έχουν στρατιωτική τελική χρήση· ή ii) η πώληση, προμήθεια, μεταβίβαση ή εξαγωγή των αγαθών και τεχνολογιών που αναφέρονται στην παράγραφο 1 ή η παροχή συναφούς τεχνικής ή χρηματοδοτικής βοήθειας προορίζεται για τον κλάδο της αεροπλοΐας ή της διαστημοπλοΐας. 8. Οι αρμόδιες αρχές μπορούν να ακυρώνουν, να αναστέλλουν, να τροποποιούν ή να ανακαλούν άδεια που έχουν χορηγήσει σύμφωνα με τις παραγράφους 4 και 5, εφόσον κρίνουν ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή του παρόντος κανονισμού.»,

4) παρεμβάλλονται τα ακόλουθα άρθρα: «Άρθρο 2β 1. Όσον αφορά τις οντότητες που απαριθμούνται στο παράρτημα IV, κατά παρέκκλιση από το άρθρο 2 παράγραφοι 1 και 2 και το άρθρο 2α παράγραφοι 1 και 2 και με την επιφύλαξη των απαιτήσεων άδειας δυνάμει του κανονισμού (ΕΕ) 2021/821, οι αρμόδιες αρχές μπορούν να επιτρέπουν την πώληση, την προμήθεια, τη μεταβίβαση ή την εξαγωγή των αγαθών και τεχνολογιών διπλής χρήσης και των αγαθών και τεχνολογιών που απαριθμούνται στο παράρτημα VII ή την παροχή συναφούς τεχνικής ή χρηματοδοτικής βοήθειας, μόνο αφού διαπιστώσουν ότι: α) τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια απαιτούνται για την επείγουσα πρόληψη ή τον επείγοντα μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον ή β) τα εν λόγω αγαθά ή τεχνολογίες ή η συναφής τεχνική ή χρηματοδοτική βοήθεια οφείλονται βάσει συμβάσεων που συνήφθησαν πριν από τις 26 Φεβρουαρίου 2022 ή βάσει συμπληρωματικών συμβάσεων αναγκαίων για την εκτέλεση των εν λόγω συμβάσεων, υπό την προϋπόθεση ότι η άδεια ζητείται πριν από την 1η Μαΐου 2022. 2. Όλες οι άδειες που απαιτούνται βάσει του παρόντος άρθρου χορηγούνται από τις αρμόδιες αρχές του κράτους μέλους σύμφωνα με τους κανόνες και τις διαδικασίες που ορίζονται στον κανονισμό (ΕΕ) 2021/821, ο οποίος εφαρμόζεται τηρουμένων των αναλογιών. Η άδεια ισχύει σε ολόκληρη την Ένωση. 3. Οι αρμόδιες αρχές μπορούν να ακυρώνουν, να αναστέλλουν, να τροποποιούν ή να ανακαλούν άδεια που έχουν χορηγήσει σύμφωνα με την παράγραφο 1, εφόσον κρίνουν ότι η εν λόγω ακύρωση, αναστολή, τροποποίηση ή ανάκληση είναι αναγκαία για την αποτελεσματική εφαρμογή του παρόντος κανονισμού. Άρθρο 2γ 1. Η κοινοποίηση στην αρμόδια αρχή που αναφέρεται στο άρθρο 2 παράγραφος 3 και στο άρθρο 2α παράγραφος 3, υποβάλλεται, όποτε είναι δυνατόν, επί εντύπων που περιέχουν τουλάχιστον όλα τα στοιχεία των υποδειγμάτων που ορίζονται στο παράρτημα IX, με τη σειρά που προβλέπεται σε αυτά. 2. Όλες οι άδειες που αναφέρονται στα άρθρα 2, 2α και 2β εκδίδονται ηλεκτρονικά, όποτε είναι δυνατόν, επί εντύπων που περιέχουν τουλάχιστον όλα τα στοιχεία των υποδειγμάτων που ορίζονται στο παράρτημα IX και με τη σειρά που προβλέπεται σε αυτά. Άρθρο 2δ 1. Οι αρμόδιες αρχές ανταλλάσσουν χωρίς καθυστέρηση, με τα άλλα κράτη μέλη και με την Επιτροπή, πληροφορίες σχετικά με τις άδειες που χορηγούνται και τις αρνήσεις που εκδίδονται σύμφωνα με τα άρθρα 2, 2α και 2β. Η ανταλλαγή πληροφοριών πραγματοποιείται μέσω του ηλεκτρονικού συστήματος που προβλέπεται στο άρθρο 23 παράγραφος 6 του κανονισμού (ΕΕ) 2021/821. 2. Οι πληροφορίες που λαμβάνονται κατ’ εφαρμογή του παρόντος άρθρου χρησιμοποιούνται μόνο για τον σκοπό για τον οποίο ζητήθηκαν, συμπεριλαμβανομένων των ανταλλαγών που αναφέρονται στην παράγραφο 4. Τα κράτη μέλη και η Επιτροπή διασφαλίζουν την προστασία των εμπιστευτικών πληροφοριών που αποκτούν κατ’ εφαρμογή του παρόντος άρθρου σύμφωνα με το ενωσιακό δίκαιο και το αντίστοιχο εθνικό δίκαιο. Τα κράτη μέλη και η Επιτροπή διασφαλίζουν ότι οι διαβαθμισμένες πληροφορίες που παρέχονται ή ανταλλάσσονται δυνάμει του παρόντος άρθρου δεν υποχαρακτηρίζονται ούτε αποχαρακτηρίζονται χωρίς την προηγούμενη γραπτή συγκατάθεση του φορέα προέλευσης. 3. Προτού ένα κράτος μέλος χορηγήσει άδεια, σύμφωνα με τα άρθρα 2, 2α και 2β, για μια συναλλαγή κατ’ ουσίαν ταυτόσημη με συναλλαγή για την οποία άλλο κράτος μέλος ή άλλα κράτη μέλη είχαν διατυπώσει άρνηση που εξακολουθεί να ισχύει, προβαίνει καταρχάς σε διαβουλεύσεις με το κράτος μέλος ή τα κράτη μέλη που διατύπωσαν την άρνηση. Αν το οικείο κράτος μέλος αποφασίσει, μετά τις εν λόγω διαβουλεύσεις, να χορηγήσει άδεια, ενημερώνει τα άλλα κράτη μέλη και την Επιτροπή σχετικά, παρέχοντας όλες τις σχετικές πληροφορίες για να αιτιολογήσει την απόφασή του. 4. Η Επιτροπή, σε διαβούλευση με τα κράτη μέλη, ανταλλάσσει, κατά περίπτωση, πληροφορίες με τις χώρες εταίρους, με σκοπό τη στήριξη της αποτελεσματικότητας των μέτρων ελέγχου των εξαγωγών δυνάμει του παρόντος κανονισμού και της συνεπούς εφαρμογής των μέτρων ελέγχου των εξαγωγών που εφαρμόζονται από τις χώρες εταίρους. Άρθρο 2ε 1. Απαγορεύεται η παροχή δημόσιας χρηματοδότησης ή χρηματοδοτικής βοήθειας για εμπορικές συναλλαγές με τη Ρωσία ή επενδύσεις στη Ρωσία. 2. Η απαγόρευση της παραγράφου 1 δεν ισχύει για: α) δεσμευτικές υποχρεώσεις χρηματοδότησης ή χρηματοδοτικής βοήθειας που καθορίστηκαν πριν από τις 26 Φεβρουαρίου 2022· β) την παροχή δημόσιας χρηματοδότησης ή χρηματοδοτικής βοήθειας συνολικής αξίας έως 10 000 000 EUR ανά έργο σε μικρές και μεσαίες επιχειρήσεις με έδρα στην Ένωση· ή γ) την παροχή δημόσιας χρηματοδότησης ή χρηματοδοτικής βοήθειας για το εμπόριο τροφίμων και για γεωργικούς, ιατρικούς ή ανθρωπιστικούς σκοπούς.»,

5) στο άρθρο 3 παράγραφος 2, η φράση «άρθρου 11 του κανονισμού (ΕΚ) αριθ. 428/2009» αντικαθίσταται από τη φράση «άρθρου 14 του κανονισμού (ΕΕ) 2021/821»,

6) παρεμβάλλονται τα ακόλουθα άρθρα: «Άρθρο 3β 1. Απαγορεύεται η πώληση, η προμήθεια, η μεταβίβαση ή η εξαγωγή, άμεσα ή έμμεσα, αγαθών και τεχνολογιών κατάλληλων προς χρήση στη διύλιση πετρελαίου, όπως απαριθμούνται στο παράρτημα X, ανεξαρτήτως εάν προέρχονται από την Ένωση, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 2. Απαγορεύεται: α) η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 και με την παροχή, την κατασκευή, τη συντήρηση και τη χρήση των εν λόγω αγαθών και τεχνολογιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία· β) η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε πρόσωπο, οντότητα ή φορέα στη Ρωσία ή προς χρήση στη Ρωσία. 3. Οι απαγορεύσεις των παραγράφων 1 και 2 δεν ισχύουν για την εκτέλεση, έως τις 27 Μαΐου 2022, συμβάσεων που έχουν συναφθεί πριν από τις 26 Φεβρουαρίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων. 4. Κατά παρέκκλιση από τις παραγράφους 1 και 2, οι αρμόδιες αρχές μπορούν να επιτρέπουν, υπό τους όρους που κρίνουν κατάλληλους, την πώληση, την προμήθεια, τη μεταβίβαση ή την εξαγωγή αγαθών και τεχνολογιών που παρατίθενται στο παράρτημα X ή την παροχή σχετικής τεχνικής ή χρηματοδοτικής βοήθειας, αφού διαπιστώσουν ότι τα εν λόγω αγαθά ή οι τεχνολογίες ή η παροχή σχετικής τεχνικής ή χρηματοδοτικής βοήθειας απαιτούνται για την επείγουσα πρόληψη ή τον επείγοντα μετριασμό συμβάντος που είναι πιθανό να έχει σοβαρό και σημαντικό αντίκτυπο στην ανθρώπινη υγεία και ασφάλεια ή στο περιβάλλον. Σε δεόντως αιτιολογημένες περιπτώσεις έκτακτης ανάγκης, η πώληση, η προμήθεια, η μεταβίβαση ή η εξαγωγή μπορούν να πραγματοποιηθούν χωρίς προηγούμενη άδεια, υπό την προϋπόθεση ότι ο εξαγωγέας ενημερώνει την αρμόδια αρχή εντός πέντε εργάσιμων ημερών από την πώληση, την προμήθεια, τη μεταβίβαση ή την εξαγωγή, παρέχοντας λεπτομερή στοιχεία σχετικά με την αιτιολόγηση της πώλησης, της προμήθειας, της μεταβίβασης ή της εξαγωγής που πραγματοποιήθηκε χωρίς προηγούμενη άδεια. Άρθρο 3γ 1. Απαγορεύεται η πώληση, η προμήθεια, η μεταβίβαση ή η εξαγωγή, άμεσα ή έμμεσα, αγαθών και τεχνολογιών κατάλληλων προς χρήση στην αεροπορία ή στη διαστημοπλοΐα, όπως απαριθμούνται στο παράρτημα XI, ανεξαρτήτως εάν προέρχονται από την Ένωση, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 2. Απαγορεύεται η παροχή ασφάλισης και αντασφάλισης, άμεσα ή έμμεσα, σε σχέση με τα αγαθά και τις τεχνολογίες που παρατίθενται στο παράρτημα XI σε οποιοδήποτε πρόσωπο, οντότητα ή φορέα στη Ρωσία ή προς χρήση στη Ρωσία. 3. Απαγορεύεται η παροχή οποιασδήποτε εκ των ακόλουθων δραστηριοτήτων ή οποιουδήποτε συνδυασμού αυτών: γενική επισκευή, επισκευή, επιθεώρηση, αντικατάσταση, τροποποίηση ή αποκατάσταση βλαβών αεροσκάφους ή παρελκομένου, με εξαίρεση την προ πτήσης επιθεώρηση, που σχετίζεται με τα αγαθά και τις τεχνολογίες που παρατίθενται στο παράρτημα XI, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 4. Απαγορεύεται: α) η παροχή τεχνικής βοήθειας, υπηρεσιών διαμεσολάβησης ή άλλων υπηρεσιών που συνδέονται με τα αγαθά και τις τεχνολογίες που αναφέρονται στην παράγραφο 1 και με την παροχή, την κατασκευή, τη συντήρηση και τη χρήση των εν λόγω αγαθών και τεχνολογιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία· β) η παροχή χρηματοδότησης ή χρηματοδοτικής βοήθειας σε σχέση με τα αγαθά και τις τεχνολογίες που αναφέρονται στην παράγραφο 1 για κάθε πώληση, προμήθεια, μεταβίβαση ή εξαγωγή των εν λόγω αγαθών και τεχνολογιών ή για την παροχή συναφούς τεχνικής βοήθειας, υπηρεσιών διαμεσολάβησης ή άλλων υπηρεσιών, άμεσα ή έμμεσα, σε οποιοδήποτε φυσικό ή νομικό πρόσωπο, οντότητα ή φορέα στη Ρωσία ή προς χρήση στη Ρωσία. 5. Όσον αφορά τα αγαθά που απαριθμούνται στο παράρτημα XI, οι απαγορεύσεις των παραγράφων 1 και 4 δεν ισχύουν για την εκτέλεση, έως τις 28 Μαρτίου 2022, συμβάσεων που έχουν συναφθεί πριν από τις 26 Φεβρουαρίου 2022 ή συμπληρωματικών συμβάσεων αναγκαίων για την εκτέλεση των εν λόγω συμβάσεων.»,

7) στο άρθρο 4 παράγραφος 2, η λέξη «ΕΕ» αντικαθίσταται από τη λέξη «Ένωση»,

8) το άρθρο 5 αντικαθίσταται από το ακόλουθο κείμενο: «Άρθρο 5 1. Απαγορεύεται η άμεση ή έμμεση αγορά, πώληση, παροχή επενδυτικών υπηρεσιών ή παροχή βοήθειας για την έκδοση ή η ετεροτρόπως διαπραγμάτευση κινητών αξιών και μέσων χρηματαγοράς που έχουν διάρκεια άνω των 90 ημερών και εκδόθηκαν από την 1η Αυγούστου 2014 έως τη 12η Σεπτεμβρίου 2014 ή έχουν διάρκεια άνω των 30 ημερών και εκδόθηκαν από τη 12η Σεπτεμβρίου 2014 έως τη 12η Απριλίου 2022 ή οποιωνδήποτε κινητών αξιών και μέσων χρηματαγοράς που εκδόθηκαν μετά τη 12η Απριλίου 2022 από: α) μεγάλο πιστωτικό ίδρυμα ή άλλο μεγάλο οργανισμό που έχει ρητή εντολή να προωθήσει την ανταγωνιστικότητα της ρωσικής οικονομίας, τη διαφοροποίησή της και την ενθάρρυνση των επενδύσεων, με έδρα στη Ρωσία, δημόσιας κυριότητας ή ελέγχου κατά ποσοστό μεγαλύτερο από το 50 % από την 1η Αυγούστου 2014, όπως απαριθμούνται στο παράρτημα ΙΙΙ, ή β) νομικό πρόσωπο, οντότητα ή φορέα που έχει την έδρα του εκτός της Ένωσης και του οποίου τα δικαιώματα ιδιοκτησίας κατέχει, άμεσα ή έμμεσα, σε ποσοστό άνω του 50 %, οντότητα που απαριθμείται στο παράρτημα ΙΙΙ ή γ) νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας που αναφέρεται στο στοιχείο β) της παρούσας παραγράφου ή που απαριθμείται στο παράρτημα III. 2. Απαγορεύεται η άμεση ή έμμεση αγορά, πώληση, παροχή επενδυτικών υπηρεσιών ή παροχή βοήθειας για την έκδοση, ή η ετεροτρόπως διαπραγμάτευση κινητών αξιών και μέσων χρηματαγοράς τα οποία εκδόθηκαν μετά τη 12η Απριλίου 2022 από: α) οποιοδήποτε μεγάλο πιστωτικό ίδρυμα ή άλλο οργανισμό δημόσιας κυριότητας ή ελέγχου κατά ποσοστό άνω του 50 % από τις 26 Φεβρουαρίου 2022 ή οποιοδήποτε άλλο πιστωτικό ίδρυμα που διαδραματίζει σημαντικό ρόλο στη στήριξη των δραστηριοτήτων της Ρωσίας, της κυβέρνησής της ή της κεντρικής της τράπεζας και έχει έδρα στη Ρωσία, όπως απαριθμούνται στο παράρτημα XII, ή β) νομικό πρόσωπο, οντότητα ή φορέα που έχει την έδρα του εκτός της Ένωσης και του οποίου τα δικαιώματα ιδιοκτησίας κατέχει, άμεσα ή έμμεσα, σε ποσοστό άνω του 50 % οντότητα που απαριθμείται στο παράρτημα ΧΙΙ ή γ) νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου. 3. Απαγορεύεται η άμεση ή έμμεση αγορά, πώληση, παροχή επενδυτικών υπηρεσιών ή παροχή βοήθειας για την έκδοση ή η ετεροτρόπως διαπραγμάτευση κινητών αξιών και μέσων χρηματαγοράς που έχουν διάρκεια άνω των 30 ημερών και εκδόθηκαν από τη 12η Σεπτεμβρίου 2014 έως τη 12η Απριλίου 2022 ή οποιωνδήποτε κινητών αξιών και μέσων χρηματαγοράς που εκδόθηκαν μετά από τη 12η Απριλίου 2022 από: α) νομικό πρόσωπο, οντότητα ή φορέα που έχει την έδρα του στη Ρωσία, ασχολείται κατά κύριο λόγο με τον σχεδιασμό, την παραγωγή, την πώληση ή την εξαγωγή στρατιωτικού εξοπλισμού ή υπηρεσιών και αναπτύσσει σημαντικές δραστηριότητες στους εν λόγω τομείς, όπως απαριθμούνται στο παράρτημα V, πλην των νομικών προσώπων, των οντοτήτων ή των φορέων που δραστηριοποιούνται στον διαστημικό τομέα ή τον τομέα της πυρηνικής ενέργειας, β) νομικό πρόσωπο, οντότητα ή φορέα που έχει την έδρα του στη Ρωσία, δημοσίου ελέγχου ή κατά ποσοστό άνω του 50 % δημόσιας κυριότητας, του οποίου τα συνολικά εκτιμώμενα περιουσιακά στοιχεία υπερβαίνουν το 1 τρισεκατομμύριο RUB και του οποίου τα εκτιμώμενα έσοδα προέρχονται κατά τουλάχιστον 50 % από την πώληση ή τη μεταφορά αργού πετρελαίου ή προϊόντων πετρελαίου, όπως απαριθμούνται στο παράρτημα VI, γ) νομικό πρόσωπο, οντότητα ή φορέα που έχει την έδρα του εκτός της Ένωσης και του οποίου τα δικαιώματα ιδιοκτησίας κατέχει άμεσα ή έμμεσα σε ποσοστό άνω του 50 % οντότητα αναγραφόμενη στο στοιχείο α) ή β) της παρούσας παραγράφου ή δ) νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α), β) ή γ) της παρούσας παραγράφου. 4. Απαγορεύεται η άμεση ή έμμεση αγορά, πώληση, παροχή επενδυτικών υπηρεσιών ή παροχή βοήθειας για την έκδοση, ή η ετεροτρόπως διαπραγμάτευση κινητών αξιών και μέσων χρηματαγοράς τα οποία εκδόθηκαν μετά τη 12η Απριλίου 2022 από: α) νομικό πρόσωπο, οντότητα ή φορέα που έχει την έδρα του στη Ρωσία, ο οποίος ελέγχεται από το δημόσιο ή έχει δημόσια ιδιοκτησία άνω του 50 % και στον οποίο η Ρωσία, η κυβέρνησή της ή η Κεντρική της Τράπεζα έχει δικαίωμα συμμετοχής στα κέρδη ή με τον οποίο η Ρωσία, η κυβέρνησή της ή η Κεντρική της Τράπεζα έχει άλλες ουσιαστικές οικονομικές σχέσεις, όπως απαριθμούνται στο παράρτημα XIII, ή β) νομικό πρόσωπο, οντότητα ή φορέα που έχει την έδρα του εκτός της Ένωσης και του οποίου τα δικαιώματα ιδιοκτησίας κατέχει, άμεσα ή έμμεσα, σε ποσοστό άνω του 50 % οντότητα αναγραφόμενη στο παράρτημα ΧΙΙΙ ή γ) νομικό πρόσωπο, οντότητα ή φορέα που ενεργεί εξ ονόματος ή κατ’ εντολή οντότητας αναφερόμενης στο στοιχείο α) ή β) της παρούσας παραγράφου. 5. Απαγορεύεται η εισαγωγή κινητών αξιών οποιουδήποτε νομικού προσώπου, οντότητας ή φορέα με έδρα στη Ρωσία και δημόσιας κυριότητας άνω του 50 %, καθώς και η παροχή υπηρεσιών για τις εν λόγω κινητές αξίες, από τη 12η Απριλίου 2022 σε τόπους διαπραγμάτευσης καταχωρισμένους ή αναγνωρισμένους στην Ένωση. 6. Απαγορεύεται η άμεση ή έμμεση σύναψη ή συμμετοχή σε οποιαδήποτε συμφωνία για τη σύναψη: i) νέων δανείων ή πιστώσεων διάρκειας άνω των 30 ημερών προς οποιοδήποτε νομικό πρόσωπο, οντότητα ή φορέα που αναφέρεται στην παράγραφο 1 ή 3, μετά τις 12 Σεπτεμβρίου 2014 έως τις 26 Φεβρουαρίου 2022 ή ii) οποιωνδήποτε νέων δανείων ή πιστώσεων προς οποιοδήποτε νομικό πρόσωπο, οντότητα ή φορέα που αναφέρεται στην παράγραφο 1, 2, 3 ή 4 μετά τις 26 Φεβρουαρίου 2022. Η απαγόρευση δεν εφαρμόζεται στα εξής: α) δάνεια ή πιστώσεις που έχουν ειδικό και καταγεγραμμένο σκοπό την παροχή χρηματοδότησης για μη απαγορευμένες εισαγωγές ή εξαγωγές αγαθών και μη χρηματοοικονομικών υπηρεσιών μεταξύ της Ένωσης και οποιουδήποτε τρίτου κράτους, συμπεριλαμβανομένων των δαπανών για αγαθά και υπηρεσίες από άλλο τρίτο κράτος που είναι απαραίτητες για την εκτέλεση της σύμβασης εξαγωγής ή εισαγωγής, ή β) δάνεια που έχουν ειδικό και καταγεγραμμένο σκοπό την παροχή επείγουσας χρηματοδότησης για την τήρηση κριτηρίων φερεγγυότητας και ρευστότητας για νομικά πρόσωπα που έχουν την έδρα τους στην Ένωση, των οποίων τα δικαιώματα ιδιοκτησίας κατέχει σε ποσοστό άνω του 50 % οντότητα που αναφέρεται στο παράρτημα III. 7. Η απαγόρευση της παραγράφου 6 δεν ισχύει για αναλήψεις ή εκταμιεύσεις που πραγματοποιούνται βάσει σύμβασης που συνήφθη πριν από τις 26 Φεβρουαρίου 2022 εφόσον πληρούνται οι ακόλουθες προϋποθέσεις: α) όλοι οι όροι και οι προϋποθέσεις των εν λόγω αναλήψεων ή εκταμιεύσεων: i) συμφωνήθηκαν πριν από τις 26 Φεβρουαρίου 2022 και ii) δεν έχουν τροποποιηθεί από την ημερομηνία αυτή και μετά, και β) πριν από τις 26 Φεβρουαρίου 2022 καθορίστηκε συμβατική ημερομηνία λήξης για την πλήρη εξόφληση όλων των κεφαλαίων που διατέθηκαν και για την ακύρωση όλων των δεσμεύσεων, των δικαιωμάτων και των υποχρεώσεων δυνάμει της σύμβασης και γ) τη στιγμή της σύναψής της, η σύμβαση δεν παραβίαζε τις απαγορεύσεις που ορίζονται στον παρόντα κανονισμό τη δεδομένη χρονική στιγμή. Οι όροι και οι προϋποθέσεις για τις αναλήψεις και τις εκταμιεύσεις που αναφέρονται στο σημείο α) περιλαμβάνουν διατάξεις σχετικά με τη διάρκεια της περιόδου εξόφλησης για κάθε ανάληψη ή εκταμίευση, το επιτόκιο που εφαρμόζεται ή τη μέθοδο υπολογισμού του επιτοκίου, καθώς και το μέγιστο ποσό.»,

9) παρεμβάλλονται τα ακόλουθα άρθρα: «Άρθρο 5β 1. Απαγορεύεται η αποδοχή καταθέσεων από Ρώσους υπηκόους ή φυσικά πρόσωπα που κατοικούν στη Ρωσία ή από νομικά πρόσωπα, οντότητες ή φορείς με έδρα στη Ρωσία, εάν η συνολική αξία των καταθέσεων του φυσικού ή νομικού προσώπου, της οντότητας ή του φορέα ανά πιστωτικό ίδρυμα υπερβαίνει τα 100 000 EUR. 2. Η παράγραφος 1 δεν ισχύει για υπηκόους κρατών μελών ή φυσικά πρόσωπα που διαθέτουν προσωρινή ή μόνιμη άδεια διαμονής σε κράτος μέλος. 3. Η παράγραφος 1 δεν ισχύει για τις καταθέσεις που είναι αναγκαίες για το μη απαγορευμένο διασυνοριακό εμπόριο αγαθών και υπηρεσιών μεταξύ της Ένωσης και της Ρωσίας. Άρθρο 5γ 1. Κατά παρέκκλιση από το άρθρο 5β παράγραφος 1, οι αρμόδιες αρχές μπορούν να επιτρέπουν την αποδοχή τέτοιας κατάθεσης, υπό τις προϋποθέσεις που κρίνουν κατάλληλες, αφού διαπιστώσουν ότι η αποδοχή της εν λόγω κατάθεσης: α) είναι αναγκαία για την κάλυψη των βασικών αναγκών των φυσικών ή νομικών προσώπων, οντοτήτων ή φορέων που αναφέρονται στο άρθρο 5β παράγραφος 1 και των εξαρτώμενων από αυτά μελών της οικογενείας τους, συμπεριλαμβανομένων πληρωμών ειδών διατροφής, ενοικίου ή ενυπόθηκου δανείου, φαρμάκων και ιατρικών εξόδων, φόρων, ασφαλίστρων και τελών σε επιχειρήσεις κοινής ωφέλειας· β) προορίζεται αποκλειστικά για την καταβολή εύλογων επαγγελματικών αμοιβών ή την εξόφληση δαπανών οι οποίες αφορούν την παροχή νομικών υπηρεσιών· γ) είναι αναγκαία για έκτακτες δαπάνες, εφόσον η οικεία αρμόδια αρχή έχει κοινοποιήσει στις αρμόδιες αρχές των άλλων κρατών μελών και στην Επιτροπή τους λόγους για τους οποίους κρίνει ότι θα πρέπει να χορηγηθεί συγκεκριμένη άδεια, τουλάχιστον δύο εβδομάδες πριν από τη χορήγηση της άδειας·ή δ) είναι αναγκαία για επίσημους σκοπούς διπλωματικής ή προξενικής αρχής ή διεθνούς οργανισμού. 2. Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί βάσει της παραγράφου 1 στοιχεία α), β) και δ), εντός δύο εβδομάδων από τη χορήγηση της άδειας. Άρθρο 5δ 1. Κατά παρέκκλιση από το άρθρο 5β παράγραφος 1, οι αρμόδιες αρχές μπορούν να επιτρέπουν την αποδοχή τέτοιας κατάθεσης, υπό τις προϋποθέσεις που κρίνουν κατάλληλες, αφού διαπιστώσουν ότι η αποδοχή της εν λόγω κατάθεσης: α) είναι αναγκαία για ανθρωπιστικούς σκοπούς, όπως η παροχή ή διευκόλυνση της παροχής βοήθειας, συμπεριλαμβανομένων ιατροφαρμακευτικού υλικού, τροφίμων ή για τη μεταφορά εργαζομένων στον ανθρωπιστικό τομέα και σχετικής βοήθειας ή για απομακρύνσεις πληθυσμών, ή β) είναι αναγκαία για δραστηριότητες της κοινωνίας των πολιτών οι οποίες προάγουν άμεσα τη δημοκρατία, τα ανθρώπινα δικαιώματα ή το κράτος δικαίου στη Ρωσία. 2. Το οικείο κράτος μέλος ενημερώνει τα άλλα κράτη μέλη και την Επιτροπή για κάθε άδεια την οποία χορηγεί βάσει της παραγράφου 1, εντός δύο εβδομάδων από τη χορήγηση της άδειας. Άρθρο 5ε 1. Απαγορεύεται στα κεντρικά αποθετήρια τίτλων της Ένωσης να παρέχουν οποιαδήποτε υπηρεσία, όπως ορίζεται στο παράρτημα του κανονισμού (ΕΕ) αριθ. 909/2014, για κινητές αξίες που εκδίδονται μετά τη 12η Απριλίου 2022 σε οποιονδήποτε Ρώσο υπήκοο ή φυσικό πρόσωπο που κατοικεί στη Ρωσία ή σε οποιοδήποτε νομικό πρόσωπο, οντότητα ή φορέα με έδρα στη Ρωσία. 2. Η παράγραφος 1 δεν ισχύει για υπηκόους κρατών μελών ή για φυσικά πρόσωπα που διαθέτουν προσωρινή ή μόνιμη άδεια διαμονής σε κράτος μέλος. Άρθρο 5στ 1. Απαγορεύεται η πώληση κινητών αξιών σε ευρώ που εκδίδονται μετά τη 12η Απριλίου 2022 ή μεριδίων οργανισμών συλλογικών επενδύσεων που παρέχουν άνοιγμα σε τέτοιες αξίες, σε οποιονδήποτε Ρώσο υπήκοο ή φυσικό πρόσωπο που κατοικεί στη Ρωσία ή σε οποιοδήποτε νομικό πρόσωπο,οντότητα ή φορέα με έδρα στη Ρωσία. 2. Η παράγραφος 1 δεν ισχύει για υπηκόους κρατών μελών ή για φυσικά πρόσωπα που διαθέτουν προσωρινή ή μόνιμη άδεια διαμονής σε κράτος μέλος. Άρθρο 5ζ 1. Με την επιφύλαξη των εφαρμοστέων κανόνων σχετικά με την υποβολή στοιχείων, την εμπιστευτικότητα και το επαγγελματικό απόρρητο, τα πιστωτικά ιδρύματα: α) παρέχουν στην αρμόδια εθνική αρχή του κράτους μέλους στο οποίο βρίσκονται ή στην Επιτροπή το αργότερο την 27η Μαΐου 2022, κατάλογο των καταθέσεων άνω των 100 000 EUR που κατέχουν Ρώσοι υπήκοοι ή φυσικά πρόσωπα που κατοικούν στη Ρωσία, ή νομικά πρόσωπα, οντότητες ή φορείς με έδρα στη Ρωσία. Παρέχουν επικαιροποιήσεις σχετικά με τα ποσά των εν λόγω καταθέσεων κάθε 12 μήνες, β) παρέχουν στην αρμόδια εθνική αρχή του κράτους μέλους στο οποίο βρίσκονται πληροφορίες σχετικά με καταθέσεις άνω των 100 000 EUR τις οποίες κατέχουν Ρώσοι υπήκοοι ή φυσικά πρόσωπα που κατοικούν στη Ρωσία τα οποία έχουν αποκτήσει την ιθαγένεια κράτους μέλους ή δικαιώματα διαμονής σε κράτος μέλος μέσω προγράμματος χορήγησης ιθαγένειας σε επενδυτές ή προγράμματος χορήγησης άδειας διαμονής σε επενδυτές, αντίστοιχα.»,

10) τα άρθρα 6 και 7 αντικαθίστανται από το ακόλουθο κείμενο: «Άρθρο 6 1. Τα κράτη μέλη και η Επιτροπή ενημερώνονται αμοιβαία για τα μέτρα που λαμβάνουν δυνάμει του παρόντος κανονισμού, καθώς και για άλλες συναφείς πληροφορίες που διαθέτουν σχετικά με τον παρόντα κανονισμό, ιδίως δε πληροφορίες: α) που αφορούν τις άδειες που χορηγούνται βάσει του παρόντος κανονισμού· β) σχετικές με τις πληροφορίες που λαμβάνουν βάσει του άρθρου 5ζ· γ) που αφορούν παραβάσεις και προβλήματα εφαρμογής, καθώς και αποφάσεις εθνικών δικαστηρίων. 2. Τα κράτη μέλη ενημερώνονται αμέσως αμοιβαία και ενημερώνουν την Επιτροπή για οποιαδήποτε άλλη σχετική πληροφορία διαθέτουν η οποία θα μπορούσε να επηρεάσει την αποτελεσματική εφαρμογή του παρόντος κανονισμού. 3. Κάθε πληροφορία που παρέχεται ή λαμβάνεται σύμφωνα με το παρόν άρθρο χρησιμοποιείται για τους σκοπούς για τους οποίους παρεσχέθη ή ελήφθη, μεταξύ άλλων και για να διασφαλιστεί η αποτελεσματικότητα των μέτρων που καθορίζονται στον παρόντα κανονισμό. Άρθρο 7 Η Επιτροπή εξουσιοδοτείται να τροποποιεί τα παραρτήματα I, VII και IX βάσει των πληροφοριών που παρέχουν τα κράτη μέλη.»,

11) τα άρθρα 11 και 12 αντικαθίστανται από το ακόλουθο κείμενο: «Άρθρο 11 1. Δεν ικανοποιούνται απαιτήσεις σχετικά με οποιαδήποτε σύμβαση ή συναλλαγή της οποίας η εκτέλεση έχει επηρεαστεί, άμεσα ή έμμεσα, εν όλω ή εν μέρει, από τα μέτρα που επιβάλλει ο παρών κανονισμός, περιλαμβανομένων των απαιτήσεων για αποζημίωση ή άλλων παρόμοιων απαιτήσεων, όπως απαίτηση αποζημίωσης ή απαίτηση βάσει εγγυήσεως, ειδικότερα απαίτηση για παράταση ισχύος ή πληρωμή ομολόγου, εγγύησης ή αποζημίωσης, ιδίως χρηματοοικονομικής εγγύησης ή αποζημίωσης, υπό οποιαδήποτε μορφή, εφόσον προβάλλονται από: α) νομικά πρόσωπα, οντότητες ή φορείς που απαριθμούνται στο παράρτημα III, IV, V, VI, XII ή XIII ή που αναφέρονται στο άρθρο 5 παράγραφος 1 στοιχείο β) ή γ), στο άρθρο 5 παράγραφος 2 στοιχείο β) ή γ), στο άρθρο 5 παράγραφος 3 στοιχείο γ) ή δ), στο άρθρο 5 παράγραφος 4 στοιχείο β) ή γ) και στο άρθρο 5α στοιχείο α), β) ή γ)· β) οποιοδήποτε άλλο πρόσωπο, οντότητα ή φορέα από τη Ρωσία, γ) οποιοδήποτε πρόσωπο, οντότητα ή φορέα που ενεργεί μέσω ή εξ ονόματος ενός από τα πρόσωπα, τις οντότητες ή τους φορείς των στοιχείων α) και β) της παρούσας παραγράφου. 2. Σε οποιαδήποτε διαδικασία για την εκτέλεση απαίτησης, το βάρος της απόδειξης ότι η ικανοποίηση της απαίτησης δεν απαγορεύεται από την παράγραφο 1 φέρει το πρόσωπο που επιδιώκει την ικανοποίηση της εν λόγω απαίτησης. 3. Το παρόν άρθρο δεν θίγει το δικαίωμα των προσώπων, οντοτήτων και φορέων που αναφέρονται στην παράγραφο 1 για δικαστικό έλεγχο του νομίμου της αθέτησης συμβατικών υποχρεώσεων σύμφωνα με τον παρόντα κανονισμό. Άρθρο 12 Απαγορεύεται η εν γνώσει και εκ προθέσεως συμμετοχή σε δραστηριότητες που έχουν ως αντικείμενο ή αποτέλεσμα την καταστρατήγηση των απαγορεύσεων του παρόντος κανονισμού, συμπεριλαμβανομένης της υποκατάστασης των φυσικών ή νομικών προσώπων, οντοτήτων ή φορέων που αναφέρονται στα άρθρα 5, 5α, 5β, 5ε και 5στ ή της ανάληψης ενεργειών προς όφελός τους με χρήση των εξαιρέσεων του άρθρου 5 παράγραφος 6, του άρθρου 5α παράγραφος 2, του άρθρου 5β παράγραφος 2, του άρθρου 5ε παράγραφος 2 ή του άρθρου 5στ παράγραφος 2.»,

12) παρεμβάλλεται το ακόλουθο άρθρο: «Άρθρο 12 α 1. Η Επιτροπή επεξεργάζεται δεδομένα προσωπικού χαρακτήρα για την εκτέλεση των καθηκόντων της βάσει του παρόντος κανονισμού. Στα καθήκοντα αυτά περιλαμβάνεται ο χειρισμός των πληροφοριών σχετικά με τις καταθέσεις και των πληροφοριών σχετικά με τις άδειες που χορηγούνται από τις αρμόδιες αρχές. 2. Για τους σκοπούς του παρόντος κανονισμού, η υπηρεσία της Επιτροπής που αναφέρεται στο παράρτημα I ορίζεται ως «υπεύθυνος επεξεργασίας» για την Επιτροπή, κατά την έννοια του άρθρου 3 παράγραφος 8 του κανονισμού (ΕΕ) 2018/1725 ( *4 ), όσον αφορά τις δραστηριότητες επεξεργασίας που είναι αναγκαίες για την εκτέλεση των καθηκόντων που αναφέρονται στην παράγραφο 1.

13) το παράρτημα I αντικαθίσταται από το παράρτημα I του παρόντος κανονισμού,

14) το παράρτημα III τροποποιείται σύμφωνα με το παράρτημα II του παρόντος κανονισμού,

15) το παράρτημα IV αντικαθίσταται από το παράρτημα ΙΙΙ του παρόντος κανονισμού,

16) το παράρτημα V τροποποιείται σύμφωνα με το παράρτημα IV του παρόντος κανονισμού,

17) το παράρτημα VI τροποποιείται σύμφωνα με το παράρτημα V του παρόντος κανονισμού,

18) παρεμβάλλεται το παράρτημα VII σύμφωνα με το παράρτημα VI του παρόντος κανονισμού,

19) παρεμβάλλεται το παράρτημα VIII σύμφωνα με το παράρτημα VII του παρόντος κανονισμού,

20) παρεμβάλλεται το παράρτημα IX σύμφωνα με το παράρτημα VIII του παρόντος κανονισμού,

21) παρεμβάλλεται το παράρτημα X σύμφωνα με το παράρτημα IX του παρόντος κανονισμού,

22) παρεμβάλλεται το παράρτημα XI σύμφωνα με το παράρτημα X του παρόντος κανονισμού,

23) παρεμβάλλεται το παράρτημα XII σύμφωνα με το παράρτημα XI του παρόντος κανονισμού,

24) παρεμβάλλεται το παράρτημα XIII σύμφωνα με το παράρτημα XII του παρόντος κανονισμού.

Άρθρο 2

Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος









ΠΑΡΑΡΤΗΜΑ Ι









«ΠΑΡΑΡΤΗΜΑ Ι

Ιστότοποι που περιέχουν πληροφορίες σχετικά με τις αρμόδιες αρχές και διεύθυνση για κοινοποιήσεις προς την Ευρωπαϊκή Επιτροπή

ΒΕΛΓΙΟ

https://diplomatie.belgium.be/nl/Beleid/beleidsthemas/vrede_en_veiligheid/sancties

https://diplomatie.belgium.be/fr/politique/themes_politiques/paix_et_securite/sanctions

https://diplomatie.belgium.be/en/policy/policy_areas/peace_and_security/sanctions

ΒΟΥΛΓΑΡΙΑ

https://www.mfa.bg/en/101

ΤΣΕΧΙΚΗ ΔΗΜΟΚΡΑΤΙΑ

www.financnianalytickyurad.cz/mezinarodni-sankce.html

ΔΑΝΙΑ

http://um.dk/da/Udenrigspolitik/folkeretten/sanktioner/

ΓΕΡΜΑΝΙΑ

http://www.bmwi.de/DE/Themen/Aussenwirtschaft/aussenwirtschaftsrecht,did=404888.html

ΕΣΘΟΝΙΑ

http://www.vm.ee/est/kat_622/

ΙΡΛΑΝΔΙΑ

http://www.dfa.ie/home/index.aspx?id=28519

ΕΛΛΑΔΑ

http://www.mfa.gr/en/foreign-policy/global-issues/international-sanctions.html

ΙΣΠΑΝΙΑ

http://www.exteriores.gob.es/Portal/en/PoliticaExteriorCooperacion/GlobalizacionOportunidadesRi esgos/Paginas/SancionesInternacionales.aspx

ΓΑΛΛΙΑ

http://www.diplomatie.gouv.fr/fr/autorites-sanctions/

ΚΡΟΑΤΙΑ

http://www.mvep.hr/sankcije

▼C1

ΙΤΑΛΙΑ

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

▼B

ΚΥΠΡΟΣ

http://www.mfa.gov.cy/mfa/mfa2016.nsf/mfa35_en/mfa35_en?OpenDocument

ΛΕΤΟΝΙΑ

http://www.mfa.gov.lv/en/security/4539

ΛΙΘΟΥΑΝΙΑ

http://www.urm.lt/sanctions

ΛΟΥΞΕΜΒΟΥΡΓΟ

https://maee.gouvernement.lu/fr/directions-du-ministere/affaires-europeennes/organisations- economiques-int/mesures-restrictives.html

ΟΥΓΓΑΡΙΑ

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

ΜΑΛΤΑ

https://foreignaffairs.gov.mt/en/Government/SMB/Pages/Sanctions-Monitoring-Board.aspx

ΚΑΤΩ ΧΩΡΕΣ

https://www.rijksoverheid.nl/onderwerpen/internationale-sancties

ΑΥΣΤΡΙΑ

http://www.bmeia.gv.at/view.php3?f_id=12750&LNG=en&version=

ΠΟΛΩΝΙΑ

https://www.gov.pl/web/dyplomacja

ΠΟΡΤΟΓΑΛΙΑ

http://www.portugal.gov.pt/pt/ministerios/mne/quero-saber-mais/sobre-o-ministerio/medidas-restriti vas/medidas-restritivas.aspx

ΡΟΥΜΑΝΙΑ

http://www.mae.ro/node/1548

ΣΛΟΒΕΝΙΑ

http://www.mzz.gov.si/si/omejevalni_ukrepi

ΣΛΟΒΑΚΙΑ

https://www.mzv.sk/europske_zalezitosti/europske_politiky-sankcie_eu

ΦΙΝΛΑΝΔΙΑ

http://formin.finland.fi/kvyhteistyo/pakotteet

ΣΟΥΗΔΙΑ

http://www.ud.se/sanktioner

Διεύθυνση για κοινοποιήσεις προς την Ευρωπαϊκή Επιτροπή:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels, Belgium

E-mail: relex-sanctions@ec.europa.eu»









ΠΑΡΑΡΤΗΜΑ II

Ο τίτλος του παραρτήματος III του κανονισμού (ΕΕ) αριθ. 833/2014 αντικαθίσταται από το ακόλουθο κείμενο:









«ΠΑΡΑΡΤΗΜΑ III

Κατάλογος των νομικών προσώπων, οντοτήτων και φορέων που αναφέρονται στο άρθρο 5 παράγραφος 1 στοιχείο α)

[…]»









ΠΑΡΑΡΤΗΜΑ III









«ΠΑΡΑΡΤΗΜΑ IV

Κατάλογος των φυσικών ή νομικών προσώπων, οντοτήτων και φορέων που αναφέρονται στο άρθρο 2 παράγραφος 7, στο άρθρο 2α παράγραφος 7 και στο άρθρο 2β παράγραφος 1

JSC Sirius

OJSC Stankoinstrument

OAO JSC Chemcomposite

JSC Kalashnikov

JSC Tula Arms Plant

NPK Technologii Maschinostrojenija

OAO Wysokototschnye Kompleksi

OAO Almaz Antey

OAO NPO Bazalt

Admiralty Shipyard JSC

Aleksandrov Scientific Research Technological Institute NITI

Argut OOO

Communication center of the Ministry of Defense

Federal Research Center Boreskov Institute of Catalysis

Federal State Budgetary Enterprise of the Administration of the President of Russia

Federal State Budgetary Enterprise Special Flight Unit Rossiya of the Administration of the President of Russia

Federal State Unitary Enterprise Dukhov Automatics Research Institute (VNIIA)

Foreign Intelligence Service (SVR)

Forensic Center of Nizhniy Novgorod Region Main Directorate of the Ministry of Interior Affairs

International Center for Quantum Optics and Quantum Technologies (the Russian Quantum Center)

Irkut Corporation

Irkut Research and Production Corporation Public Joint Stock Company

Joint Stock Company Scientific Research Institute of Computing Machinery

JSC Central Research Institute of Machine Building (JSC TsNIIMash)

JSC Kazan Helicopter Plant Repair Service

JSC Shipyard Zaliv (Zaliv Shipbuilding yard)

JSC Rocket and Space Centre – Progress

Kamensk-Uralsky Metallurgical Works J.S. Co.

Kazan Helicopter Plant PJSC

Komsomolsk-na-Amur Aviation Production Organization (KNAAPO)

Ministry of Defence RF

Moscow Institute of Physics and Technology

NPO High Precision Systems JSC

NPO Splav JSC

OPK Oboronprom

PJSC Beriev Aircraft Company

PJSC Irkut Corporation

PJSC Kazan Helicopters

POLYUS Research Institute of M.F. Stelmakh Joint Stock Company

Promtech-Dubna, JSC

Public Joint Stock Company United Aircraft Corporation

Radiotechnical and Information Systems (RTI) Concern

Rapart Services LLC· Rosoboronexport OJSC (ROE)

Rostec (Russian Technologies State Corporation)

Rostekh – Azimuth

Russian Aircraft Corporation MiG

Russian Helicopters JSC

SP KVANT (Sovmestnoe Predpriyatie Kvantovye Tekhnologii)

Sukhoi Aviation JSC

Sukhoi Civil Aircraft

Tactical Missiles Corporation JSC

Tupolev JSC

UEC-Saturn

United Aircraft Corporation

JSC AeroKompozit

United Engine Corporation

UEC-Aviadvigatel JSC

United Instrument Manufacturing Corporation

United Shipbuilding Corporation

JSC PO Sevmash

Krasnoye Sormovo Shipyard

Severnaya Shipyard

Shipyard Yantar

UralVagonZavod.»









ΠΑΡΑΡΤΗΜΑ IV

Ο τίτλος του παραρτήματος V του κανονισμού (ΕΕ) αριθ. 833/2014 αντικαθίσταται από το ακόλουθο κείμενο:









«ΠΑΡΑΡΤΗΜΑ V

Κατάλογος των νομικών προσώπων, οντοτήτων και φορέων που αναφέρονται στο άρθρο 5 παράγραφος 3 στοιχείο α)

[…]»









ΠΑΡΑΡΤΗΜΑ V

Ο τίτλος του παραρτήματος VI του κανονισμού (ΕΕ) αριθ. 833/2014 αντικαθίσταται από το ακόλουθο κείμενο:









«ΠΑΡΑΡΤΗΜΑ VI

Κατάλογος των νομικών προσώπων, οντοτήτων και φορέων που αναφέρονται στο άρθρο 5 παράγραφος 3 στοιχείο β)

[…]»









ΠΑΡΑΡΤΗΜΑ VI









«ΠΑΡΑΡΤΗΜΑ VII

Κατάλογος αγαθών και τεχνολογιών που αναφέρονται στο άρθρο 2α παράγραφος 1 και στο άρθρο 2β παράγραφος 1

Στο παρόν παράρτημα ισχύουν οι γενικές σημειώσεις, τα ακρωνύμια και οι συντομογραφίες και οι ορισμοί του παραρτήματος I του κανονισμού (ΕΕ) 2021/821, με εξαίρεση το «Μέρος Ι - Γενικές σημειώσεις, ακρωνύμια και συντμήσεις, και ορισμοί, Γενικές σημειώσεις στο παράρτημα I σημείο 2.».

Στο παρόν παράρτημα ισχύουν οι ορισμοί των όρων που χρησιμοποιούνται στον Κοινό Στρατιωτικό Κατάλογο (CML) της Ευρωπαϊκής Ένωσης (2020/C 85/01).

Με την επιφύλαξη του άρθρου 12 του παρόντος κανονισμού, μη ελεγχόμενα είδη που περιέχουν ένα ή περισσότερα κατασκευαστικά στοιχεία απαριθμούμενα στο παρόν παράρτημα δεν υπόκεινται στους ελέγχους που προβλέπονται στο άρθρο 2β του παρόντος κανονισμού.

Κατηγορία I - Ηλεκτρονικά

X.A.I.001 Ηλεκτρονικές διατάξεις και κατασκευαστικά στοιχεία.

α. «Μικροκυκλώματα με μικροεπεξεργαστές», «μικροκυκλώματα μικροϋπολογιστών» και μικροκυκλώματα για μικροσυσκευές ελέγχου που έχουν οιοδήποτε από τα εξής χαρακτηριστικά: 1. ταχύτητα επιδόσεων 5 GFLOPS και άνω και αριθμητική λογική μονάδα με εύρος προσπέλασης 32 bit και άνω· 2. συχνότητα ρολογιού άνω των 25 MHz· ή 3. πάνω από έναν δίαυλο δεδομένων ή εντολών, ή σειριακή θύρα επικοινωνιών η οποία παρέχει άμεση εξωτερική διασύνδεση μεταξύ παράλληλων «μικροκυκλωμάτων με μικροεπεξεργαστές» με ρυθμό μετάδοσης δεδομένων 2,5 Mbyte/s·

β. ολοκληρωμένα κυκλώματα αποθήκευσης, ως εξής: 1. ηλεκτρικά αποσβέσιμες και προγραμματιζόμενες μνήμες ανάγνωσης μόνο (EEPROMs) με ικανότητα αποθήκευσης· α. άνω των 16 Mbits ανά πακέτο για τύπους μνήμης flash, ή β. που υπερβαίνει ένα από τα ακόλουθα όρια για όλους τους άλλους τύπους EEPROM: 1. άνω του 1 Mbit ανά πακέτο· ή 2. που υπερβαίνει τα 256 kbit ανά πακέτο και μέγιστο χρόνο προσπέλασης μικρότερο από 80 ns· 2. στατικές μνήμες τυχαίας προσπέλασης (SRAM) με χωρητικότητα αποθήκευσης: α. άνω του 1 Mbit ανά πακέτο· ή β. που υπερβαίνει τα 256 kbit ανά πακέτο και μέγιστο χρόνο προσπέλασης μικρότερο από 25 ns·

γ. μετατροπείς αναλογικού σε ψηφιακό που έχουν οιοδήποτε από τα ακόλουθα: 1. διακριτική ικανότητα τουλάχιστον 8 bit αλλά μικρότερη των 12 bit, με ρυθμό εξόδου ανώτερο των 200 μεγαδειγμάτων ανά δευτερόλεπτο (MSPS)· 2. διακριτική ικανότητα 12 bit, με ρυθμό εξόδου ανώτερο των 105 μεγαδειγμάτων ανά δευτερόλεπτο (MSPS)· 3. διακριτική ικανότητα άνω των 12 bit αλλά το πολύ 14 bit, με ρυθμό εξόδου ανώτερο των 10 μεγαδειγμάτων ανά δευτερόλεπτο (MSPS)· ή 4. διακριτική ικανότητα άνω των 14 bit, με ρυθμό εξόδου ανώτερο των 2,5 μεγαδειγμάτων ανά δευτερόλεπτο (MSPS)·

δ. προγραμματιζόμενες από τον πελάτη λογικές διατάξεις με μέγιστο αριθμό μονοτερματικών ψηφιακών εισόδων/εξόδων μεταξύ 200 και 700·

ε. επεξεργαστές ταχέως μετασχηματισμού Fourier (FFT) με ονομαστικό χρόνο εκτέλεσης για σύνθετο FFT 1 024 σημείων κάτω του 1 ms·

στ. ολοκληρωμένα κυκλώματα κατασκευασμένα κατά παραγγελία, για τα οποία είτε είναι άγνωστη η λειτουργία είτε ο κατασκευαστής αγνοεί τη διαβάθμιση ελέγχου του εξοπλισμού στον οποίον θα χρησιμοποιηθούν τα ολοκληρωμένα κυκλώματα και τα οποία έχουν οποιοδήποτε από τα ακόλουθα: 1. πάνω από 144 τερματικές ακίδες· ή 2. χαρακτηριστικό «βασικό χρόνο διαβάσεως» χαμηλότερο από 0,4 ns·

ζ. «ηλεκτρονικές διατάξεις κενού» οδεύοντος κύματος, παλμικές ή συνεχούς κύματος, ως εξής: 1. διατάξεις συζευγμένων κοιλοτήτων ή παράγωγά τους· 2. διατάξεις βασισμένες σε κυκλώματα κυματοδηγών ελικοειδούς μορφής, μορφής διπλωμένου κυματοδηγού, κυματοδηγού μορφής σερπαντίνας ή και παραγώγων των μορφών αυτών, με οποιοδήποτε από τα ακόλουθα χαρακτηριστικά: α. «στιγμιαίο εύρος ζώνης» μισής οκτάβας και άνω, και γινόμενο της μέσης ισχύος (εκφρασμένης σε kW) και συχνότητας (εκφρασμένης σε GHz) πάνω από 0,2· ή β. «στιγμιαίο εύρος ζώνης» κάτω της μισής οκτάβας, και γινόμενο της μέσης ισχύος (εκφρασμένης σε kW) και συχνότητας (εκφρασμένης σε GHz) πάνω από 0,4·

η. εύκαμπτοι κυματοδηγοί σχεδιασμένοι για χρήση σε συχνότητες άνω των 40 GHz·

θ. διατάξεις επιφανειακών ακουστικών κυμάτων και διατάξεις surface skimming (shallow bulk) ακουστικών κυμάτων οι οποίες έχουν οποιοδήποτε από τα ακόλουθα: 1. φέρουσα συχνότητα άνω των 1 GHz· ή 2. φέρουσα συχνότητα 1 GHz ή μικρότερη, και α. «απόρριψη πλευρικών λοβών συχνότητας» που ξεπερνάει τα 55 Db· β. γινόμενο του μέγιστου χρόνου καθυστέρησης επί το εύρος ζώνης (ο χρόνος σε μικροδευτερόλεπτα και το εύρος ζώνης σε ΜΗz) ανώτερο του 100· ή γ. καθυστέρηση με διασπορά (dispersive delay) μεγαλύτερη των 10 μικροδευτερολέπτων, Τεχνική σημείωση: Για τους σκοπούς του σημείου X.A.I.001.θ «απόρριψη πλευρικών λοβών συχνότητας» είναι η μέγιστη τιμή απόρριψης που προσδιορίζεται στα δελτία δεδομένων.

ι. «ηλεκτρικά στοιχεία» ως εξής: 1. «πρωτογενή στοιχεία» με «ενεργειακή πυκνότητα» 550 Wh/kg ή μικρότερη στους 293 K (20 oC)· 2. «δευτερογενή ηλεκτρικά στοιχεία» με «ενεργειακή πυκνότητα» 350 Wh/kg ή μικρότερη στους 293 K (20 oC)· Σημείωση: Στο σημείο XA.I.001.ι δεν υπάγονται οι συσσωρευτές, έστω και αν αποτελούνται από ένα μόνο ηλεκτρικό στοιχείο. Τεχνικές παρατηρήσεις: 1. Για τους σκοπούς του σημείου X.A.I.001.ι, η ενεργειακή πυκνότητα (Wh/kg) υπολογίζεται ως το γινόμενο της ονομαστικής τάσης σε βολτ επί την ονομαστική χωρητικότητα σε αμπερώρια (Ah) διά τη μάζα σε χιλιόγραμμα. Αν δεν δηλώνεται η ονομαστική χωρητικότητα, η ενεργειακή πυκνότητα υπολογίζεται ως το γινόμενο του τετραγώνου της ονομαστικής τάσης σε βολτ επί τη διάρκεια εκφόρτισης σε ώρες διαιρούμενο με το φορτίο εκφόρτισης σε ωμ και με τη μάζα σε χιλιόγραμμα. 2. Για τους σκοπούς του σημείου X.A.I.001.ι, ως «ηλεκτρικό στοιχείο» νοείται κάθε ηλεκτροχημική διάταξη που διαθέτει θετικό και αρνητικό ηλεκτρόδιο και ηλεκτρολύτη και αποτελεί πηγή ηλεκτρικής ενέργειας. Τα ηλεκτρικά στοιχεία αποτελούν τις βασικές μονάδες από τις οποίες συντίθενται οι συσσωρευτές. 3. Για τους σκοπούς του σημείου X.A.I.001.ι.1, «πρωτογενές ηλεκτρικό στοιχείο» είναι κάθε «ηλεκτρικό στοιχείο» που δεν είναι σχεδιασμένο για να φορτίζεται από άλλη πηγή. 4. Για τους σκοπούς του σημείου X.A.I.001.ι.2, «δευτερογενές ηλεκτρικό στοιχείο» είναι κάθε «ηλεκτρικό στοιχείο» που είναι σχεδιασμένο ώστε να φορτίζεται από εξωτερική πηγή ηλεκτρικής ενέργειας.

ια. «Υπεραγώγιμοι» ηλεκτρομαγνήτες ή σωληνοειδή τα οποία είναι ειδικά σχεδιασμένα ώστε να φορτίζονται πλήρως ή να εκφορτίζονται σε λιγότερο από ένα λεπτό, και που έχουν όλα τα ακόλουθα: Σημείωση: Στο σημείο X.A.I.001.ια δεν υπάγονται οι «υπεραγώγιμοι» ηλεκτρομαγνήτες ή σωληνοειδή που έχουν κατασκευαστεί για ιατρικό εξοπλισμό απεικόνισης με τη βοήθεια Μαγνητικού Συντονισμού (Magnetic Resonance Imaging - MRI). 1. Μέγιστη ενέργεια που αποδίδεται κατά τη διάρκεια της εκφόρτισης, διαιρούμενη διά της διάρκειας της εκφόρτισης άνω των 500 kJ ανά λεπτό· 2. εσωτερική διάμετρο των ρευματοφόρων περιελίξεων ανώτερη των 250 mm· και 3. ονομαστική μαγνητική επαγωγή άνω των 8Τ ή «συνολική πυκνότητα ρεύματος» στις περιελίξεις που είναι ανώτερη των 300 A/mm2·

ιβ. κυκλώματα ή συστήματα για αποθήκευση ηλεκτρομαγνητικής ενέργειας, που περιέχουν κατασκευαστικά στοιχεία κατασκευασμένα από «υπεραγώγιμα» υλικά και ειδικά σχεδιασμένα για λειτουργία σε θερμοκρασίες κάτω από την «κρίσιμη θερμοκρασία» τουλάχιστον ενός από τα «υπεραγώγιμα» συστατικά υλικά και έχουν οποιοδήποτε από τα ακόλουθα: 1. συντονισμένες συχνότητες λειτουργίας που ξεπερνούν τα 1 MHz· 2. αποθηκευμένη ενεργειακή πυκνότητα τουλάχιστον 1 MJ/m3· και 3. χρόνο εκφόρτισης μικρότερο από 1 ms·

ιγ. θύρατρον υδρογόνου/ισοτόπου υδρογόνου κεραμικής-μεταλλικής κατασκευής και διαβάθμισης για ρεύμα αιχμής 500 Α ή άνω·

ιδ. δεν χρησιμοποιείται·

ιε. φωτοβολταϊκά στοιχεία, συγκροτήματα υαλοκαλυπτρών διασυνδεδεμένων στοιχείων (CIC), φωτοβολταϊκοί επίπεδοι συλλέκτες και φωτοβολταϊκές συστοιχίες, «κατάλληλα για διαστημική χρήση» που δεν υπάγονται στο σημείο 3A001.ε.4 ( 1 ).

X.A.I.002 «Ηλεκτρονικά συγκροτήματα», μονάδες και εξοπλισμός γενικής χρήσης.

α. Εξοπλισμός ηλεκτρονικών δοκιμών, πλην εκείνου που καθορίζεται στον CML ή στον κανονισμό (ΕΕ) 2021/821·

β. μαγνητοσκόπια δεδομένων με ψηφιακά όργανα, που έχουν ένα από τα ακόλουθα χαρακτηριστικά: 1. μέγιστο ρυθμό μετάδοσης ψηφιακής διασύνδεσης πάνω από 60 Mbit/s και τα οποία χρησιμοποιούν τεχνικές ελικοειδούς σάρωσης· 2. μέγιστο ρυθμό μετάδοσης ψηφιακής διασύνδεσης πάνω από 120 Mbit/s και τα οποία χρησιμοποιούν τεχνικές σταθερής κεφαλής· ή 3. είναι «κατάλληλα για διαστημική χρήση»·

γ. εξοπλισμός με μέγιστο ρυθμό μετάδοσης ψηφιακής διασύνδεσης πάνω από 60 Mbit/s που έχει σχεδιαστεί για να μετατρέπει ψηφιακά μαγνητοσκόπια ώστε να μπορούν να χρησιμοποιηθούν σαν ψηφιακά όργανα καταγραφής δεδομένων·

δ. μη αρθρωτοί αναλογικοί παλμογράφοι με εύρος ζώνης 1 GHz ή μεγαλύτερο·

ε. συστήματα αρθρωτών αναλογικών παλμογράφων, που έχουν ένα από τα παρακάτω χαρακτηριστικά: 1. κεντρικό πλαίσιο με εύρος ζώνης 1 GHz ή μεγαλύτερο· ή 2. λειτουργικές εμβυσματούμενες αρθρώσιμες μονάδες με ατομικό εύρος ζώνης 4 GHz και άνω,

στ. αναλογικοί παλμογράφοι δειγματοληψίας για την ανάλυση επαναλαμβανόμενων φαινομένων με πραγματικό εύρος ζώνης άνω των 4 GHz·

ζ. ψηφιακοί παλμογράφοι και καταγραφείς μεταβατικών σημάτων, με τη χρήση τεχνικών μετατροπής αναλογικού σε ψηφιακό, με ικανότητα να αποθηκεύουν μεταβατικά φαινόμενα με προοδευτική δειγματοληψία μεμονωμένων εισροών σε διαδοχικά διαστήματα μικρότερα του 1 ns [μεγαλύτερου του 1 γιγαδείγματος ανά δευτερόλεπτο (GSPS)], ψηφιοποιώντας σε 8 bits ή σε μεγαλύτερη ευκρίνεια και αποθηκεύοντας 256 ή περισσότερα δείγματα. Σημείωση: Στο σημείο X.A.I.002 υπάγονται τα ακόλουθα ειδικά σχεδιασμένα κατασκευαστικά στοιχεία για αναλογικούς παλμογράφους: 1. εμβυσματούμενες μονάδες· 2. εξωτερικούς ενισχυτές· 3. προενισχυτές· 4. διατάξεις δειγματοληψίας· 5. καθοδικές λυχνίες.

X.A.I.003 Ειδικός εξοπλισμός επεξεργασίας, πλην εκείνου που καθορίζεται στον CML ή στον κανονισμό (ΕΕ) 2021/821, ως εξής:

α. μετατροπείς συχνοτήτων με ικανότητα λειτουργίας στο φάσμα συχνοτήτων από 300 έως 600 Hz, πλην εκείνων που καθορίζονται στον CML ή στον κανονισμό (ΕΕ) 2021/821·

β. φασματόμετρα μάζας, πλην εκείνων που καθορίζονται στον CML ή στον κανονισμό (ΕΕ) 2021/821·

γ. κάθε είδους μηχανές ακτίνων Χ στιγμιαίας λειτουργίας ή κατασκευαστικά στοιχεία παλμικών συστημάτων ισχύος που κατασκευάζονται από αυτά, μεταξύ άλλων γεννήτριες Marx, δίκτυα διαμόρφωσης παλμών υψηλής ισχύος, πυκνωτές και ενεργοποιητές υψηλής τάσης·

δ. ενισχυτές παλμών, πλην εκείνων που καθορίζονται στον CML ή στον κανονισμό (ΕΕ) 2021/821·

ε. ηλεκτρονικός εξοπλισμός για γεννήτριες χρονοκαθυστέρησης ή μέτρησης χρονικών διαστημάτων, ως εξής: 1. ψηφιακές γεννήτριες χρονοκαθυστέρησης με ανάλυση 50 nanosecond ή μικρότερη σε χρονικά διαστήματα 1 microsecond ή μεγαλύτερα, ή 2. πολυκάναλους (δηλαδή, με τρία ή περισσότερα κανάλια) ή αρθρωτούς μετρητές χρονικών διαστημάτων και εξοπλισμό χρονομέτρησης με ανάλυση 50 nanoseconds ή μικρότερη σε χρονικά διαστήματα 1 microsecond ή μεγαλύτερα·

στ. αναλυτικά όργανα χρωματογραφίας και φασματομετρίας.

X.B.I.001 Εξοπλισμός για την κατασκευή ηλεκτρονικών κατασκευαστικών στοιχείων ή υλικών, ως εξής, καθώς και ειδικά σχεδιασμένων κατασκευαστικών στοιχείων και εξαρτημάτων αυτών.

α. εξοπλισμός ειδικά σχεδιασμένος για την κατασκευή λυχνιών ηλεκτρονίων, οπτικών στοιχείων και ειδικά σχεδιασμένων κατασκευαστικών στοιχείων αυτών που υπάγονται στο σημείο 3Α001 ( 2 ) ή X.A.I.001·

β. εξοπλισμός ειδικά σχεδιασμένος για την κατασκευή διατάξεων ημιαγωγών, ολοκληρωμένων κυκλωμάτων και «ηλεκτρονικών συγκροτημάτων», ως εξής, και συστήματα που ενσωματώνουν ή έχουν τα χαρακτηριστικά τέτοιου εξοπλισμού: Σημείωση: Στο σημείο X.B.I.001.β. υπάγεται επίσης ο εξοπλισμός που χρησιμοποιείται ή τροποποιείται για χρήση στην κατασκευή άλλων διατάξεων, όπως διατάξεις απεικόνισης, ηλεκτροοπτικές διατάξεις, διατάξεις ηχητικών κυμάτων. 1. Εξοπλισμός για την επεξεργασία υλικών για την κατασκευή διατάξεων και κατασκευαστικών στοιχείων όπως ορίζονται στην κλάση X.B.I.001.β, ως εξής: Σημείωση: Στο σημείο X.B.I.001 δεν υπάγονται οι σωλήνες καμίνων από χαλαζία, τα χιτώνια καμίνων, τα πτερύγια, τα σκαφίδια (εκτός από τα ειδικά σχεδιασμένα εγκλωβισμένα σκαφίδια), οι φυσαλιδοδείκτες, οι κασέτες ή τα χωνευτήρια που είναι ειδικά σχεδιασμένα για τον εξοπλισμό κατεργασίας που υπάγεται στο σημείο X.B.I.001.β.1. α. εξοπλισμός για την παραγωγή πολυκρυσταλλικού πυριτίου και υλικών που υπάγονται στο σημείο 3C001 ( 3 )· β. εξοπλισμός ειδικά σχεδιασμένος για τον καθαρισμό ή την επεξεργασία ημιαγωγώγιμων υλικών III/V και II/VI που υπάγονται στα σημεία 3C001, 3C002, 3C003, 3C004 ή 3C005 ( 4 ), εκτός από τους κρυσταλλικούς εξολκείς, για τους οποίους βλ. το σημείο X.B.I.001.β.1.γ κατωτέρω·

γ. κρυσταλλικοί εξολκείς και κρυσταλλικές κάμινοι, ως εξής: Σημείωση: Στο σημείο X.B.I.001.β.1.γ δεν υπάγονται οι κάμινοι διάχυσης και οξείδωσης. 1. εξοπλισμός ανόπτησης ή ανακρυστάλλωσης εκτός από τις καμίνους σταθερής θερμοκρασίας που χρησιμοποιούν υψηλούς ρυθμούς μετάδοσης ενέργειας και είναι ικανές να κατεργάζονται δισκία με ρυθμό που υπερβαίνει τα 0,005 m2 ανά λεπτό· 2. κρυσταλλικοί εξολκείς «ελεγχόμενοι από αποθηκευμένο πρόγραμμα» με οποιοδήποτε από τα ακόλουθα χαρακτηριστικά: α. επαναφορτιζόμενοι χωρίς αντικατάσταση του χωνευτηρίου· β. ικανότητα λειτουργίας σε πιέσεις άνω των 2,5 x 105 Pa· ή γ. ικανοί να εξέλκουν κρύσταλλους διαμέτρου άνω των 100 mm·

δ. εξοπλισμός επιταξιακής ανάπτυξης «ελεγχόμενος από αποθηκευμένο πρόγραμμα» με οποιοδήποτε από τα ακόλουθα χαρακτηριστικά: 1. ικανός να παράγει στρώμα πυριτίου ομοιογενούς πάχους με διαφορά λιγότερη από ± 2,5 % σε απόσταση 200 mm ή παραπάνω· 2. ικανός να παράγει στρώμα οποιουδήποτε άλλου υλικού πλην του πυριτίου με ομοιογένεια πάχους στο δισκίο τουλάχιστον ± 3,5 %· ή 3. περιστροφή των επιμέρους δισκίων κατά την κατεργασία·

ε. εξοπλισμός επιταξιακής ανάπτυξης μοριακής δέσμης·

στ. εξοπλισμός μαγνητικά ενισχυμένης «ιοντοβολής» με ειδικά σχεδιασμένους ενσωματωμένους μηχανισμούς κλειδώματος του φορτίου, ικανούς να μεταφέρουν πλακίδια εντός απομονωμένου περιβάλλοντος κενού·

ζ. εξοπλισμός ειδικά σχεδιασμένος για εμφύτευση ιόντων, διάχυση ενισχυμένη με ιόντα ή φωτοενισχυμένη διάχυση, με οποιοδήποτε από τα ακόλουθα χαρακτηριστικά: 1. ικανότητα αποτύπωσης μοτίβων· 2. ενέργεια δέσμης (τάση επιτάχυνσης) ανώτερη από 200 keV· 3. βελτιστοποιημένος για να λειτουργεί με ενέργεια δέσμης (τάση επιτάχυνσης) μικρότερη από 10 keV· ή 4. με δυνατότητα εμφύτευσης οξυγόνου υψηλής ενέργειας σε θερμαινόμενο «υπόστρωμα»·

η. εξοπλισμός «ελεγχόμενος από αποθηκευμένο πρόγραμμα» για την επιλεκτική αφαίρεση (χάραξη) με ανισότροπες ξηρές μεθόδους (π.χ. πλάσμα), ως εξής: 1. «τύπου παρτίδας» με οποιοδήποτε από τα ακόλουθα χαρακτηριστικά: α. ανίχνευση τελικού σημείου, εκτός από τους τύπους φασματοσκοπίας οπτικής εκπομπής· ή β. πίεση λειτουργίας αντιδραστήρα (χάραξης) 26,66 Pa ή μικρότερη· 2. «τύπου μονού δισκίου» με οποιοδήποτε από τα ακόλουθα χαρακτηριστικά: α. ανίχνευση τελικού σημείου, εκτός από τους τύπους φασματοσκοπίας οπτικής εκπομπής· β. πίεση λειτουργίας αντιδραστήρα (χάραξης) 26,66 Pa ή μικρότερη· ή γ. χειρισμός δισκίων από κασέτα σε κασέτα και με κλείδωμα φορτίου· Σημειώσεις: 1. Ο όρος «τύπου παρτίδας» αναφέρεται σε μηχανές που δεν είναι «ειδικά σχεδιασμένες» για την κατεργασία απλών δισκίων. Οι μηχανές αυτές μπορούν να κατεργάζονται δύο ή περισσότερα δισκία ταυτόχρονα με κοινές παραμέτρους κατεργασίας, π.χ. ισχύ ραδιοσυχνοτήτων, θερμοκρασία, είδη αερίων εγχάραξης, ροή. 2. Ο όρος «τύπου μονού δισκίου» αναφέρεται σε μηχανές «ειδικά σχεδιασμένες» για την κατεργασία ενός δισκίου. Οι μηχανές αυτές μπορούν να χρησιμοποιούν τεχνικές αυτόματης διακίνησης δισκίων για τη φόρτωση ενός μόνο δισκίου στον εξοπλισμό κατεργασίας. Ο ορισμός περιλαμβάνει εξοπλισμό που μπορεί να φορτώσει και να κατεργαστεί περισσότερα από ένα δισκία, αλλά όπου οι παράμετροι χάραξης, π.χ. η ισχύς ραδιοσυχνοτήτων ή το ακραίο σημείο, μπορούν να προσδιοριστούν ανεξάρτητα για κάθε επιμέρους δισκίο.

θ. εξοπλισμός «χημικής εναπόθεσης ατμών» (CVD), π.χ. CVD ενισχυμένου με πλάσμα (PECVD) ή φωτοενισχυμένου CVD, για την κατασκευή διατάξεων ημιαγωγών, με μία από τις ακόλουθες ικανότητες, για την εναπόθεση οξειδίων, νιτριδίων, μετάλλων ή πολυπυριτίου: 1. εξοπλισμός «χημικής εναπόθεσης ατμών» που λειτουργεί κάτω από τα 105 Pa·ή 2. εξοπλισμός PECVD που λειτουργεί είτε κάτω από τα 60 Pa είτε με αυτόματο χειρισμό δισκίων από κασέτα σε κασέτα και με κλείδωμα φορτίου· Σημείωση: Στο σημείο X.B.I.001.β.1.θ δεν υπάγονται τα συστήματα «χημικής εναπόθεσης ατμών» χαμηλής πίεσης (LPCVD) ή ο εξοπλισμός «ιοντοβολής» με αντίδραση.

ι. συστήματα δέσμης ηλεκτρονίων ειδικά σχεδιασμένα ή τροποποιημένα για την κατασκευή μασκών ή την κατεργασία διατάξεων ημιαγωγών, με οποιοδήποτε από τα ακόλουθα χαρακτηριστικά: 1. ηλεκτροστατική εκτροπή δέσμης· 2. διαμορφωμένη, μη γκαουσιανή κατατομή δέσμης· 3. ρυθμός μετατροπής ψηφιακού σε αναλογικό άνω των 3 MHz· 4. ακρίβεια μετατροπής ψηφιακού σε αναλογικό άνω των 12 bit· ή 5. ακρίβεια ελέγχου ανάδρασης θέσης στόχου-δέσμης 1 μικρομέτρου ή μικρότερη (πιο ακριβής)· Σημείωση: Στο σημείο X.B.I.001.β.1.ι δεν υπάγονται τα συστήματα εναπόθεσης δέσμης ηλεκτρονίων ή τα ηλεκτρονικά μικροσκόπια σάρωσης γενικής χρήσης.

ια. εξοπλισμός φινιρίσματος επιφανειών για την κατεργασία δισκίων ημιαγωγών, ως εξής: 1. ειδικά σχεδιασμένος εξοπλισμός για την κατεργασία της πίσω όψης δισκίων λεπτότερων από 100 μικρόμετρα και τον επακόλουθο διαχωρισμό τους· ή 2. ειδικά σχεδιασμένος εξοπλισμός για την επίτευξη επιφανειακής τραχύτητας της ενεργού επιφάνειας κατεργασμένου δισκίου με τιμή δύο-σ 2 μικρομέτρων ή λιγότερο, ολική ένδειξη δείκτη (TIR)· Σημείωση: Στο σημείο X.B.I.001.β.1.ια δεν υπάγεται ο εξοπλισμός μονόπλευρης λείανσης και στίλβωσης για το φινίρισμα επιφανειών δισκίων.

ιβ. εξοπλισμός διασύνδεσης που περιλαμβάνει κοινούς ενιαίους ή πολλαπλούς θαλάμους κενού ειδικά σχεδιασμένους ώστε να επιτρέπουν την ενσωμάτωση σε ένα πλήρες σύστημα οποιουδήποτε εξοπλισμού που υπάγεται στο σημείο X.B.I.001·

ιγ. εξοπλισμός «ελεγχόμενος από αποθηκευμένο πρόγραμμα» που χρησιμοποιεί «λέιζερ» για την επισκευή ή την περίκοψη «μονολιθικών ολοκληρωμένων κυκλωμάτων» με οποιοδήποτε από τα ακόλουθα χαρακτηριστικά: 1. ακρίβεια τοποθέτησης μικρότερη από ± 1 μικρόμετρο· ή 2. μέγεθος κηλίδας (πλάτος αρμού κοπής) μικρότερο από 3 μικρόμετρα. Τεχνική σημείωση: Για τους σκοπούς του σημείου X.B.I.001.β.1, ως «ιοντοβολή» νοείται η τεχνική επίχρισης με επίστρωση στην οποία θετικά φορτισμένα ιόντα επιταχύνονται από ηλεκτρικό πεδίο και κατευθύνονται στην επιφάνεια ενός στόχου (επιχριστικό υλικό). Η κινητική ενέργεια των προσπιπτόντων ιόντων αρκεί για να προκαλέσει την ελευθέρωση των επιφανειακών ατόμων του στόχου και την εναπόθεσή τους στο υπόστρωμα. (Σημείωση: Η ιοντοβολή με τρίοδο, μάγνητρο ή ραδιοσυχνότητες με σκοπό την αύξηση της πρόσφυσης της επίχρισης και του ρυθμού εναπόθεσης αποτελούν συνήθεις τροποποιήσεις της διεργασίας.). 2. Μάσκες, υποστρώματα μασκών, εξοπλισμός κατασκευής μασκών και εξοπλισμός αποτύπωσης εικόνων για την κατασκευή διατάξεων και κατασκευαστικών στοιχείων όπως ορίζονται στην κλάση X.B.I.001, ως εξής: Σημείωση: Ο όρος «μάσκες» αναφέρεται σε εκείνες που χρησιμοποιούνται στη λιθογραφία δέσμης ηλεκτρονίων, στη λιθογραφία ακτίνων Χ και στην υπεριώδη λιθογραφία, καθώς και στη συνήθη φωτολιθογραφία υπεριώδους και ορατού φωτός. α. Τελικές μάσκες, πλεγματίδια και σχέδια αυτών, εκτός από: 1. τελικές μάσκες ή πλεγματίδια για την παραγωγή ολοκληρωμένων κυκλωμάτων που δεν υπάγονται στο σημείο 3A001 ( 5 )· ή 2. μάσκες ή πλεγματίδια με αμφότερα τα ακόλουθα χαρακτηριστικά: α. ο σχεδιασμός τους βασίζεται σε γεωμετρίες 2,5 μικρομέτρων και άνω· και β. ο σχεδιασμός δεν περιλαμβάνει ειδικά χαρακτηριστικά για τη μεταβολή της σκοπούμενης χρήσης μέσω εξοπλισμού παραγωγής ή «λογισμικού»· β. υποστρώματα μασκών ως εξής: 1. επιχρισμένα «υποστρώματα» (π.χ. γυαλί, χαλαζίας, σάπφειρο) σκληρών επιφανειών (π.χ. χρώμιο, πυρίτιο, μολυβδαίνιο) για την παρασκευή μασκών με διαστάσεις που υπερβαίνουν τα 125 mm x 125 mm· ή 2. υποστρώματα ειδικά σχεδιασμένα για μάσκες ακτίνων Χ· γ. εξοπλισμός, πλην των υπολογιστών γενικής χρήσης, ειδικά σχεδιασμένος για τον σχεδιασμό με τη βοήθεια υπολογιστή (CAD) διατάξεων ημιαγωγών ή ολοκληρωμένων κυκλωμάτων· δ. εξοπλισμός ή μηχανήματα, ως εξής, για την κατασκευή μασκών ή πλεγματιδίων: 1. φωτοοπτικές μηχανές λήψης ικανές να παράγουν συστοιχίες άνω των 100 mm x 100 mm, ή ικανές να παράγουν μία μόνο έκθεση άνω των 6 mm x 6 mm στο επίπεδο της εικόνας (δηλ. το εστιακό επίπεδο), ή ικανές να παράγουν πλάτος γραμμής μικρότερο των 2,5 μικρομέτρων στο φωτοανθεκτικό «υπόστρωμα»· 2. εξοπλισμός κατασκευής μασκών ή πλεγματιδίων που χρησιμοποιούν λιθογραφία δέσμης ιόντων ή «λέιζερ» ικανός να παράγει πλάτος γραμμής μικρότερο από 2,5 μικρόμετρα· ή 3. εξοπλισμός ή υποδοχές στήριξης για την τροποποίηση μασκών ή πλεγματιδίων ή για την προσθήκη υμενίων με σκοπό την αφαίρεση ελαττωμάτων· Σημείωση: Στα σημεία X.B.I.001.β.2.δ.1 και β.2.δ.2 δεν υπάγεται εξοπλισμός κατασκευής μασκών με χρήση φωτοοπτικών μεθόδων, ο οποίος είτε ήταν εμπορικά διαθέσιμος πριν από την 1η Ιανουαρίου 1980 είτε παρουσιάζει επιδόσεις που δεν είναι καλύτερες από τις επιδόσεις του εν λόγω εξοπλισμού. ε. εξοπλισμός «ελεγχόμενος από αποθηκευμένο πρόγραμμα» για την επιθεώρηση μασκών, πλεγματιδίων ή υμενίων με: 1. διακριτική ικανότητα 0,25 μικρομέτρων ή ισχυρότερη· και 2. ακρίβεια 0,75 μικρομέτρων ή υψηλότερη (ήτοι χαμηλότερη τιμή) σε απόσταση 63,5 mm ή μεγαλύτερη, σε μία ή δύο συντεταγμένες· Σημείωση: Στο σημείο X.B.I.001.β.2.ε δεν υπάγονται ηλεκτρονικά μικροσκόπια σάρωσης για γενική χρήση, εκτός από εκείνα που είναι ειδικά σχεδιασμένα και περιέχουν όργανα για την αυτόματη επιθεώρηση μοτίβων. στ. εξοπλισμός ευθυγράμμισης και έκθεσης για την παραγωγή δισκίων με χρήση φωτοοπτικών μεθόδων ή μεθόδων ακτίνων Χ, π.χ. εξοπλισμός λιθογραφίας, συμπεριλαμβανομένων τόσο του εξοπλισμού μεταφοράς της εικόνας προβολής όσο και του εξοπλισμού step and repeat (με άμεσο βήμα πάνω στο δισκίο) ή step and scan (με σάρωση), ικανός να εκτελεί οποιαδήποτε από τις ακόλουθες λειτουργίες: Σημείωση: Στο σημείο X.B.I.001.β.2.στ δεν υπάγεται εξοπλισμός ευθυγράμμισης και έκθεσης με φωτοοπτική μάσκα επαφής και εγγύτητας ή εξοπλισμός δι’ επαφής μεταφοράς εικόνας. 1. παραγωγή μεγέθους μοτίβου μικρότερου από 2,5 μικρόμετρα· 2. ευθυγράμμιση με ακρίβεια υψηλότερη από ± 0,25 μικρόμετρα (μικρότερη τιμή) (3 σίγμα)· 3. υπέρθεση μηχανής προς μηχανή όχι καλύτερη από ± 0,3 μικρόμετρα· ή 4. μήκος κύματος φωτεινής πηγής βραχύτερο από 400 nm· ζ. εξοπλισμός δέσμης ηλεκτρονίων, δέσμης ιόντων ή ακτίνων Χ για τη μεταφορά της εικόνας προβολής, ικανός να παράγει μοτίβα μικρότερα από 2,5 μικρόμετρα· Σημείωση: Για συστήματα εστιασμένης, εκτρεπόμενης δέσμης (συστήματα άμεσης εγγραφής), βλέπε X.B.I.001.β.1.ι. η. εξοπλισμός που χρησιμοποιεί «λέιζερ» για απευθείας εγγραφή σε δισκία, ικανός να παράγει μοτίβα μικρότερα από 2,5 μικρόμετρα. 3. εξοπλισμός συναρμολόγησης ολοκληρωμένων κυκλωμάτων, ως εξής: α. συγκολλητές ψηφίδας «ελεγχόμενοι από αποθηκευμένο πρόγραμμα» με όλα τα ακόλουθα χαρακτηριστικά: 1. ειδικά σχεδιασμένοι για «υβριδικά ολοκληρωμένα κυκλώματα»· 2. διαδρομή τοποθέτησης σε βαθμίδα X-Y άνω των 37,5 x 37,5 mm· και 3. ακρίβεια τοποθέτησης στο επίπεδο X-Y υψηλότερη από ± 10 μικρόμετρα (μικρότερη τιμή)· β. εξοπλισμός «ελεγχόμενος από αποθηκευμένο πρόγραμμα» που επιτρέπει πολλαπλές συγκολλήσεις σε μία μόνο λειτουργία (π.χ. συγκολλητές ακροδεκτών στήριξης, συγκολλητές βάσης τσιπ, συγκολλητές ταινίας)· γ. ημιαυτόματοι ή αυτόματοι στεγανοποιητές πώματος με θέρμανση, όπου το πώμα θερμαίνεται τοπικά σε υψηλότερη θερμοκρασία από το σώμα του πακέτου, ειδικά σχεδιασμένοι για κεραμικά πακέτα μικροκυκλωμάτων που υπάγονται στο σημείο 3Α001 ( 6 ) και ικανοί να διεκπεραιώνουν τουλάχιστον ένα ή περισσότερα πακέτα ανά λεπτό. Σημείωση: Στο σημείο X.B.I.001.β.3 δεν υπάγονται συγκολλητές σημείων με αντιστάσεις για γενική χρήση. 4. φίλτρα για αίθουσες ελεγχόμενης καθαρότητας αέρα, ικανά να παρέχουν ατμοσφαιρικό περιβάλλον 10 ή λιγότερων σωματιδίων 0,3 μικρομέτρων ή μικρότερων ανά 0,02832 m3 και υλικά των φίλτρων αυτών. Τεχνική σημείωση: Για τους σκοπούς του σημείου X.B.I.001, ως «ελεγχόμενος από αποθηκευμένο πρόγραμμα» νοείται ο έλεγχος με τη βοήθεια εντολών οι οποίες είναι αποθηκευμένες σε ηλεκτρονική μνήμη και τις οποίες ο επεξεργαστής είναι σε θέση να εκτελέσει ώστε να καθοδηγήσει τη διεξαγωγή προκαθορισμένων λειτουργιών. Ο εξοπλισμός μπορεί να είναι «ελεγχόμενος από αποθηκευμένο πρόγραμμα» ανεξάρτητα από το αν η ηλεκτρονική αποθήκευση είναι εσωτερική ή εξωτερική ως προς αυτόν τον εξοπλισμό.

X.B.I.002 Εξοπλισμός επιθεώρησης ή εκτέλεσης δοκιμών σε ηλεκτρονικά κατασκευαστικά στοιχεία και υλικά, καθώς και σε ειδικά σχεδιασμένα κατασκευαστικά στοιχεία και εξαρτήματα αυτών.

α. εξοπλισμός ειδικά σχεδιασμένος για την επιθεώρηση ή εκτέλεση δοκιμών σε λυχνίες ηλεκτρονίων, οπτικά στοιχεία και ειδικά σχεδιασμένα κατασκευαστικά στοιχεία αυτών που υπάγονται στο σημείο 3Α001 ( 7 ) ή X.A.I.001·

β. εξοπλισμός ειδικά σχεδιασμένος για την επιθεώρηση ή εκτέλεση δοκιμών σε διατάξεις ημιαγωγών, ολοκληρωμένα κυκλώματα και «ηλεκτρονικά συγκροτήματα», ως εξής, και σε συστήματα που ενσωματώνουν ή έχουν τα χαρακτηριστικά τέτοιου εξοπλισμού: Σημείωση: Στο σημείο X.B.I.002.β. υπάγεται επίσης ο εξοπλισμός που χρησιμοποιείται ή τροποποιείται για χρήση στην επιθεώρηση ή εκτέλεση δοκιμών σε άλλες διατάξεις, όπως διατάξεις απεικόνισης, ηλεκτροοπτικές διατάξεις, διατάξεις ηχητικών κυμάτων. 1. εξοπλισμός επιθεώρησης «ελεγχόμενος από αποθηκευμένο πρόγραμμα» για την αυτόματη ανίχνευση ελαττωμάτων, σφαλμάτων ή προσμείξεων 0,6 ή λιγότερων μικρομέτρων εντός ή επί επεξεργασμένων δισκίων, υποστρωμάτων, πλην των τυπωμένων κυκλωμάτων ή τσιπ, με χρήση τεχνικών απόκτησης οπτικών εικόνων για τη σύγκριση μοτίβων· Σημείωση: Στο σημείο X.B.I.002.β.1 δεν υπάγονται ηλεκτρονικά μικροσκόπια σάρωσης για γενική χρήση, εκτός από εκείνα που είναι ειδικά σχεδιασμένα και περιέχουν όργανα για την αυτόματη επιθεώρηση μοτίβων. 2. ειδικά σχεδιασμένος εξοπλισμός μέτρησης και ανάλυσης «ελεγχόμενος από αποθηκευμένο πρόγραμμα», ως εξής: α. ειδικά σχεδιασμένος για τη μέτρηση της περιεκτικότητας σε οξυγόνο ή άνθρακα των υλικών ημιαγωγών· β. εξοπλισμός για τη μέτρηση πλάτους γραμμής με διακριτική ικανότητα 1 μικρομέτρου ή ισχυρότερη· γ. ειδικά σχεδιασμένα όργανα μέτρησης επιπεδότητας, ικανά να μετρούν αποκλίσεις από την επιπεδότητα 10 μικρομέτρων ή μικρότερες, με διακριτική ικανότητα 1 μικρομέτρου ή ισχυρότερη. 3. εξοπλισμός ανίχνευσης δισκίων «ελεγχόμενος από αποθηκευμένο πρόγραμμα» με οποιοδήποτε από τα ακόλουθα χαρακτηριστικά: α. ακρίβεια τοποθέτησης υψηλότερη από 3,5 μικρόμετρα (ήτοι χαμηλότερη τιμή)· β. ικανότητα εκτέλεσης δοκιμών σε διατάξεις με περισσότερα από 68 τερματικά· ή γ. ικανότητα εκτέλεσης δοκιμών σε συχνότητα άνω του 1 GHz· 4. εξοπλισμός δοκιμών, ως εξής: α. εξοπλισμός «ελεγχόμενος από αποθηκευμένο πρόγραμμα» ειδικά σχεδιασμένος για την εκτέλεση δοκιμών σε διακριτές διατάξεις ημιαγωγών και δίσκων χωρίς περίβλημα, ικανός να εκτελεί δοκιμές σε συχνότητες άνω των 18 GHz· Τεχνική σημείωση: Οι διακριτές διατάξεις ημιαγωγών περιλαμβάνουν φωτοκύτταρα και φωτοβολταϊκά στοιχεία. β. εξοπλισμός «ελεγχόμενος από αποθηκευμένο πρόγραμμα» ειδικά σχεδιασμένος για την εκτέλεση δοκιμών σε ολοκληρωμένα κυκλώματα και «ηλεκτρονικά συγκροτήματα» αυτών, ικανός να εκτελεί λειτουργικές δοκιμές: 1. με «ρυθμό μοτίβου» άνω των 20 MHz· ή 2. με «ρυθμό μοτίβου» που υπερβαίνει τα 10 MHz αλλά όχι τα 20 MHz και ικανός να εκτελεί δοκιμές σε πακέτα άνω των 68 τερματικών. Σημειώσεις: Στο σημείο X.B.I.002.β.4.β δεν υπάγεται ο εξοπλισμός δοκιμών ειδικά σχεδιασμένος για την εκτέλεση δοκιμών σε. 1. μνήμες· 2. «συγκροτήματα» ή μία τάξη «ηλεκτρονικών συγκροτημάτων» για ιδιωτικές και ψυχαγωγικές εφαρμογές· και 3. ηλεκτρονικά κατασκευαστικά στοιχεία, «ηλεκτρονικά συγκροτήματα» και ολοκληρωμένα κυκλώματα που δεν υπάγονται στο σημείο 3A001 ( 8 ) ή X.A.I.001, υπό την προϋπόθεση ότι ο εν λόγω εξοπλισμός δοκιμών δεν ενσωματώνει υπολογιστικές λειτουργίες με «δυνατότητα προγραμματισμού προσπελάσιμη από τον χρήστη». Τεχνική σημείωση: Για τους σκοπούς του σημείου X.B.I.002.β.4.β, ο «ρυθμός μοτίβων» ορίζεται ως η ανώτατη συχνότητα ψηφιακής λειτουργίας ενός δοκιμαστήρα. Ισοδυναμεί επομένως με το μέγιστο ρυθμό δεδομένων που μπορεί να παρέχει ο δοκιμαστήρας όταν λειτουργεί χωρίς πολυπλεξία. Αναφέρεται και ως ταχύτητα δοκιμής, με ανώτατη ψηφιακή συχνότητα ή μέγιστη ψηφιακή ταχύτητα. γ. εξοπλισμός ειδικά σχεδιασμένος για τον προσδιορισμό των επιδόσεων συστοιχιών εστιακού επιπέδου σε μήκη κύματος άνω των 1 200 nm, με τη χρήση μετρήσεων «ελεγχόμενων από αποθηκευμένο πρόγραμμα» ή αξιολόγησης με τη βοήθεια υπολογιστή και με οποιοδήποτε από τα ακόλουθα χαρακτηριστικά: 1. χρησιμοποιεί διαμέτρους φωτεινής κηλίδας σάρωσης μικρότερες από 0,12 mm· 2. είναι σχεδιασμένος για τη μέτρηση παραμέτρων φωτοευαίσθητων επιδόσεων και για την αξιολόγηση της απόκρισης συχνότητας, της λειτουργίας μεταφοράς διαμόρφωσης, της ομοιομορφίας της ικανότητας απόκρισης ή του θορύβου· ή 3. είναι σχεδιασμένος για την αξιολόγηση συστοιχιών ικανών να δημιουργούν εικόνες με περισσότερα από 32 x 32 στοιχεία γραμμής· 5. συστήματα δοκιμών δέσμης ηλεκτρονίων, σχεδιασμένα για λειτουργία σε επίπεδο 3 keV ή χαμηλότερο, ή συστήματα δέσμης «λέιζερ», για την ανίχνευση, χωρίς απευθείας επαφή, ενεργοποιημένων διατάξεων ημιαγωγών με οποιοδήποτε από τα ακόλουθα χαρακτηριστικά: α. στροβοσκοπική ικανότητα είτε με καταπίεση δέσμης είτε στροβοφωρατή· β. φασματογράφο ηλεκτρονίων για μετρήσεις τάσης με διακριτική ικανότητα μικρότερη από 0,5 V· ή γ. ηλεκτρικές διατάξεις στερέωσης για δοκιμές με σκοπό την ανάλυση των επιδόσεων ολοκληρωμένων κυκλωμάτων· Σημείωση: Στο σημείο Χ.Β.I.002.β.5 δεν υπάγονται ηλεκτρονικά μικροσκόπια σάρωσης, εκτός εάν είναι ειδικά σχεδιασμένα και διαθέτουν όργανα για την ανίχνευση, χωρίς απευθείας επαφή, ενεργοποιημένης διάταξης ημιαγωγών. 6. πολυλειτουργικά συστήματα εστιασμένης δέσμης ιόντων «ελεγχόμενα από αποθηκευμένο πρόγραμμα», ειδικά σχεδιασμένα για την κατασκευή, την επισκευή, την ανάλυση φυσικής διάταξης και την εκτέλεση δοκιμών σε μάσκες ή διατάξεις ημιαγωγών, που διαθέτουν ένα από τα ακόλουθα χαρακτηριστικά: α. ακρίβεια ελέγχου ανάδρασης θέσης στόχου-προς-δέσμη 1 μικρομέτρου ή υψηλότερη (ήτοι χαμηλότερη τιμή), ή β. ακρίβεια μετατροπής από ψηφιακό σε αναλογικό άνω των 12 bit· 7. συστήματα μέτρησης σωματιδίων που χρησιμοποιούν «λέιζερ» σχεδιασμένα για τη μέτρηση του μεγέθους των σωματιδίων και της συγκέντρωσής τους στον αέρα, με αμφότερα τα ακόλουθα χαρακτηριστικά: α. ικανότητα μέτρησης μεγέθους σωματιδίων 0,2 μικρομέτρων ή μικρότερων σε ροή αέρα 0,02832 m3 ανά λεπτό ή υψηλότερη· και β. ικανότητα χαρακτηρισμού καθαρού αέρα κλάσης 10 ή καλύτερη. Τεχνική σημείωση: Για τους σκοπούς του σημείου X.B.I.002, ως «ελεγχόμενος από αποθηκευμένο πρόγραμμα» νοείται ο έλεγχος με τη βοήθεια εντολών οι οποίες είναι αποθηκευμένες σε ηλεκτρονική μνήμη και τις οποίες ο επεξεργαστής είναι σε θέση να εκτελέσει ώστε να καθοδηγήσει τη διεξαγωγή προκαθορισμένων λειτουργιών. Ο εξοπλισμός μπορεί να είναι «ελεγχόμενος από αποθηκευμένο πρόγραμμα» ανεξάρτητα από το αν η ηλεκτρονική αποθήκευση είναι εσωτερική ή εξωτερική ως προς αυτόν τον εξοπλισμό.

X.C.I.001 Θετικά φωτοανθεκτικά υλικά για λιθογραφικές εργασίες με ημιαγωγούς, ειδικώς ρυθμισμένα (βελτιστοποιημένα) για χρήση σε μήκη κύματος μεταξύ 370 και 193 nm.

X.D.I.001 «Λογισμικό» ειδικά σχεδιασμένο για την «ανάπτυξη», «παραγωγή» ή «χρήση» ηλεκτρονικών διατάξεων ή κατασκευαστικών στοιχείων που υπάγονται στο σημείο X.A.I.001, ηλεκτρονικού εξοπλισμού γενικής χρήσης που υπάγεται στο σημείο X.A.I.002, ή εξοπλισμού κατασκευής και εκτέλεσης δοκιμών που υπάγεται στα σημεία X.B.I.001 και X.B.I.002· ή «λογισμικό» ειδικά σχεδιασμένο για τη «χρήση» εξοπλισμού που υπάγεται στα σημεία 3B001.ζ και 3B001.η ( 9 ).

X.E.I.001 «Τεχνολογία» για την «ανάπτυξη», «παραγωγή» ή «χρήση» ηλεκτρονικών διατάξεων ή κατασκευαστικών στοιχείων που υπάγονται στο σημείο X.A.I.001, ηλεκτρονικού εξοπλισμού γενικής χρήσης που υπάγεται στο σημείο X.A.I.002, ή εξοπλισμού κατασκευής και εκτέλεσης δοκιμών που υπάγεται στο σημείο X.B.I.001 ή X.B.I.002, ή υλικών που υπάγονται στο σημείο X.C.I.001.

Κατηγορία II – Ηλεκτρονικοί υπολογιστές

Σημείωση: Στην κατηγορία ΙΙ δεν υπάγονται αγαθά που προορίζονται για προσωπική χρήση των φυσικών προσώπων.

X.A.II.001 Ηλεκτρονικοί υπολογιστές, «ηλεκτρονικά συγκροτήματα» και συναφής εξοπλισμός, που δεν υπάγονται στα σημεία 4Α001 ή 4Α003 ( 10 ), και ειδικά σχεδιασμένα κατασκευαστικά στοιχεία αυτών.

Σημείωση: Η διαβάθμιση ελέγχου των «ψηφιακών υπολογιστών» και του συναφούς εξοπλισμού που περιγράφεται στο σημείο X.A.II.001 καθορίζεται από τη διαβάθμιση ελέγχου του άλλου εξοπλισμού ή των άλλων συστημάτων υπό τον όρο ότι:

α. οι «ψηφιακοί υπολογιστές» ή ο συναφής εξοπλισμός είναι απολύτως απαραίτητοι για τη λειτουργία του άλλου εξοπλισμού ή των άλλων συστημάτων·

β. οι «ψηφιακοί υπολογιστές» ή ο συναφής εξοπλισμός δεν αποτελούν «βασικό στοιχείο» του άλλου εξοπλισμού ή των άλλων συστημάτων· και ΣΗΜ. 1: Η διαβάθμιση ελέγχου εξοπλισμού για «επεξεργασία σημάτων» ή «βελτίωση εικόνων» ειδικά σχεδιασμένου για άλλο εξοπλισμό με λειτουργίες που περιορίζονται σε αυτές που απαιτούνται για τον άλλο εξοπλισμό καθορίζεται από τη διαβάθμιση ελέγχου του άλλου εξοπλισμού, ακόμη και αν υπερβαίνει το κριτήριο του «βασικού στοιχείου». ΣΗΜ. 2: Για τη διαβάθμιση ελέγχου «ψηφιακών υπολογιστών» ή συναφούς εξοπλισμού για εξοπλισμό τηλεπικοινωνιών βλ. κατηγορία 5 μέρος 1 (Τηλεπικοινωνίες) ( 11 ).

γ. η «τεχνολογία» για τους «ψηφιακούς υπολογιστές» και τον συναφή εξοπλισμό καθορίζεται στο σημείο 4Ε ( 12 ).

α. ηλεκτρονικοί υπολογιστές και συναφής εξοπλισμός, και «ηλεκτρονικά συγκροτήματα» και ειδικά σχεδιασμένα κατασκευαστικά στοιχεία αυτών, με ονομαστική λειτουργία σε θερμοκρασία περιβάλλοντος άνω των 343 K (70 C)·

β. «ψηφιακοί υπολογιστές», συμπεριλαμβανομένου εξοπλισμού για «επεξεργασία σημάτων» ή «βελτίωση εικόνων», που έχουν «προσαρμοσμένη κορυφαία απόδοση» («APP») ίση με ή άνω των 0,0128 σταθμισμένων TeraFLOPS (WT)·

γ. «ηλεκτρονικά συγκροτήματα» ειδικά σχεδιασμένα ή τροποποιημένα για την αύξηση της απόδοσης με τη συνάθροιση επεξεργαστών, ως εξής: 1. σχεδιασμένα ώστε να μπορούν να συναθροίζονται σε διαρθρώσεις 16 ή περισσότερων επεξεργαστών· 2. δεν χρησιμοποιείται· Σημείωση 1: Το σημείο X.A.II.001.γ εφαρμόζεται μόνο σε «ηλεκτρονικά συγκροτήματα» και προγραμματιζόμενες διασυνδέσεις με «APP» που δεν υπερβαίνει το όριο που καθορίζεται στο σημείο X.A.II.001.β, όταν αποστέλλονται ως μη ενσωματωμένα «ηλεκτρονικά συγκροτήματα». Το σημείο αυτό δεν εφαρμόζεται σε «ηλεκτρονικά συγκροτήματα» που περιορίζονται εγγενώς ως εκ της φύσεως της σχεδίασης τους να χρησιμοποιούνται σαν συναφής εξοπλισμός υπαγόμενος στο σημείο X.A.II.001.ια. Σημείωση 2: Στο σημείο X.A.II.001.γ δεν υπάγονται «ηλεκτρονικά συγκροτήματα» ειδικά σχεδιασμένα για ένα προϊόν ή μια οικογένεια προϊόντων για τα οποία η μέγιστη διάρθρωση δεν υπερβαίνει τα όρια του σημείου X.A.II.001.β.

δ. δεν χρησιμοποιείται·

ε. δεν χρησιμοποιείται·

στ. εξοπλισμός για «επεξεργασία σημάτων» ή «βελτίωση εικόνων», που έχει «προσαρμοσμένη κορυφαία απόδοση» («APP») ίση με ή άνω των 0,0128 σταθμισμένων TeraFLOPS (WT)·

ζ. δεν χρησιμοποιείται·

η. δεν χρησιμοποιείται·

θ. εξοπλισμός που περιλαμβάνει «εξοπλισμό τερματικής διεπαφής» πάνω από τα όρια του σημείου X.A.III.101· Τεχνική σημείωση: Για τους σκοπούς του σημείου X.A.II.001.θ, ως «εξοπλισμός τερματικής διεπαφής» νοείται ο εξοπλισμός μέσω του οποίου εισέρχεται ή εξέρχεται η πληροφορία σε ένα σύστημα τηλεπικοινωνιών, π.χ. τηλέφωνο, διάταξη δεδομένων, υπολογιστής κ.λπ.

ι. ειδικά σχεδιασμένος εξοπλισμός που εξασφαλίζει την εξωτερική διασύνδεση «ψηφιακών υπολογιστών» ή συναφής εξοπλισμός που επιτρέπει την επικοινωνία με ταχύτητες μεταβίβασης δεδομένων υπερβαίνουσες τα 80 Mbyte/s. Σημείωση: Στο σημείο X.A.II.001.ι δεν υπάγεται ο εξοπλισμός εσωτερικής διασύνδεσης (π.χ. βασική πλακέτα, ζυγοί), ο εξοπλισμός παθητικής διασύνδεσης, οι «ελεγκτές πρόσβασης στο δίκτυο» ή οι «ελεγκτές διαύλων επικοινωνίας». Τεχνική σημείωση: Για τους σκοπούς του σημείου X.A.II.001.ι, ως «ελεγκτής διαύλου επικοινωνίας» νοείται η φυσική διεπαφή η οποία ελέγχει την ροή σύγχρονων ή ασύγχρονων ψηφιακών πληροφοριών. Είναι ένα συγκρότημα το οποίο είναι δυνατόν να ενσωματωθεί σε συσκευές υπολογιστών ή τηλεπικοινωνιών ώστε να παρέχει πρόσβαση στο δίκτυο επικοινωνιών.

ια. «υβριδικοί υπολογιστές» και «ηλεκτρονικά συγκροτήματα» και ειδικά σχεδιασμένα κατασκευαστικά στοιχεία αυτών που περιέχουν μετατροπείς αναλογικού προς ψηφιακό και έχουν όλα τα ακόλουθα χαρακτηριστικά: 1. 32 ή περισσότερους διαύλους· και 2. διακριτική ικανότητα 14 bit (συν το δυαδικό ψηφίο για το πρόσημο) ή παραπάνω, με ταχύτητα μετατροπής 200 000 Hz ή και άνω.

X.D.II.001 «Λογισμικό» επαλήθευσης και επικύρωσης «προγράμματος», «λογισμικό» που επιτρέπει την αυτόματη παραγωγή «πηγαίων κωδίκων» και «λογισμικό» λειτουργικών συστημάτων ειδικά σχεδιασμένων για εξοπλισμό «επεξεργασίας σε πραγματικό χρόνο».

α. «Λογισμικό» επαλήθευσης και επικύρωσης «προγράμματος» με τη χρήση μαθηματικών και αναλυτικών τεχνικών, σχεδιασμένο ή τροποποιημένο για «προγράμματα» με περισσότερες από 500 000 εντολές «πηγαίου κώδικα»·

β. «λογισμικό» που επιτρέπει την αυτόματη παραγωγή «πηγαίων κωδίκων» από δεδομένα που αποκτώνται επιγραμμικά από εξωτερικούς αισθητήρες που περιγράφονται στον κανονισμό (ΕΕ) 2021/821· ή

γ. «λογισμικό» λειτουργικών συστημάτων ειδικά σχεδιασμένων για εξοπλισμό «επεξεργασίας σε πραγματικό χρόνο» ο οποίος εγγυάται «συνολικό χρόνο αναμονής πριν από τη διακοπή» λιγότερο από 20 μικροδευτερόλεπτα.

Τεχνική σημείωση: Για τους σκοπούς του σημείου X.D.II.001, «συνολικός χρόνος αναμονής πριν από τη διακοπή» είναι ο χρόνος που χρειάζεται το υπολογιστικό σύστημα για να αναγνωρίσει μια διακοπή οφειλόμενη σε συμβάν, να εξυπηρετήσει τη διακοπή και να εκτελέσει μια αλλαγή περιβάλλοντος σε εναλλακτική εργασία παραμένουσα στη μνήμη εν αναμονή της διακοπής.

X.D.II.002 «Λογισμικό», εκτός του υπαγόμενου στο σημείο 4D001 ( 13 ), ειδικά σχεδιασμένο ή τροποποιημένο για την «ανάπτυξη», «παραγωγή» ή «χρήση» εξοπλισμού υπαγόμενου στα σημεία 4A101 ( 14 ) και X.A.II.001.

X.E.II.001 «Τεχνολογία» για την «ανάπτυξη», «παραγωγή» ή «χρήση» εξοπλισμού υπαγόμενη στο σημείο X.A.II.001 ή «λογισμικό» υπαγόμενο στα σημεία X.D.II.001 ή X.D.II.002.

X.E.II.001 «Τεχνολογία» για την «ανάπτυξη» ή «παραγωγή» εξοπλισμού σχεδιασμένου για «επεξεργασία πολλαπλών ροών δεδομένων».

Τεχνική σημείωση: Για τους σκοπούς του σημείου X.E.II.001, «επεξεργασία πολλαπλών ροών δεδομένων» είναι ένα μικροπρόγραμμα ή μια αρχιτεκτονική η οποία επιτρέπει την ταυτόχρονη επεξεργασία δύο ή περισσότερων ακολουθιών δεδομένων υπό τον έλεγχο μιας ή περισσότερων ακολουθιών εντολών με τη βοήθεια μέσων όπως είναι:

1. Οι αρχιτεκτονικές SIMD (Single Instruction Multiple Data), όπως οι ανυσματικοί ή σύστοιχοι επεξεργαστές·

2. Αρχιτεκτονικές MSIMD (Multiple Single Instruction Multiple Data)·

3. Αρχιτεκτονικές MIMD (Multiple Instruction Multiple Data), που περιλαμβάνονται αυτές οι οποίες είναι άμεσα συνδεδεμένες, στενά συνδεδεμένες ή χαλαρά συνδεδεμένες· ή

4. Διαρθρωμένοι πίνακες στοιχείων επεξεργαστών, όπου περιλαμβάνονται και οι συστολικοί πίνακες.

Κατηγορία III. Μέρος 1 - Τηλεπικοινωνίες

Σημείωση: Στην κατηγορία III μέρος 1 δεν υπάγονται αγαθά που προορίζονται για προσωπική χρήση των φυσικών προσώπων.

X.A.III.101 Εξοπλισμός τηλεπικοινωνιών.

α. Οποιοσδήποτε τύπος εξοπλισμού τηλεπικοινωνιών, μη υπαγόμενος στο σημείο 5A001.α ( 15 ), ειδικά σχεδιασμένος για να λειτουργεί εκτός του φάσματος θερμοκρασιών από 219 K (-54 oC) έως 397 K (124 oC).

β. Τηλεπικοινωνιακός εξοπλισμός και συστήματα μετάδοσης τηλεπικοινωνιών, και ειδικά σχεδιασμένα κατασκευαστικά στοιχεία και εξαρτήματα αυτών, που έχουν οποιοδήποτε από τα ακόλουθα χαρακτηριστικά, λειτουργίες ή γνωρίσματα: Σημείωση: Τηλεπικοινωνιακός εξοπλισμός μετάδοσης. α. Κατηγοριοποιείται ως εξής ή συνδυαστικά: 1. Ραδιοεξοπλισμός (π.χ. πομποί, δέκτες και πομποδέκτες)· 2. εξοπλισμός τερματισμού γραμμής· 3. ενδιάμεσος εξοπλισμός ενισχυτή· 4. εξοπλισμός επαναλήπτη· 5. εξοπλισμός αναγεννητή· 6. μεταφραστικοί κωδικοποιητές (διακωδικοποιητές)· 7. εξοπλισμός πολυπλεξίας (συμπεριλαμβανομένης της στατιστικής πολυπλεξίας)· 8. διαμορφωτές/αποδιαμορφωτές (διαποδιαμορφωτές)· 9. εξοπλισμός διαπολυπλεξίας (βλ. σύσταση G701 της CCITT)· 10. ψηφιακός εξοπλισμός διασταυροσύνδεσης «ελεγχόμενος από αποθηκευμένο πρόγραμμα»· 11. «πύλες» και γέφυρες· 12. «μονάδες πρόσβασης σε ηλεκτρονικά μέσα»· και β. που έχει σχεδιαστεί για χρήση σε μονοδιαυλική ή πολυδιαυλική επικοινωνία μέσω οποιουδήποτε από τα ακόλουθα: 1. Σύρματος (γραμμής)· 2. ομοαξονικού καλωδίου· 3. καλωδίου οπτικής ίνας· 4. ηλεκτρομαγνητικής ακτινοβολίας· ή 5. υποβρύχιας διάδοσης ηχητικών κυμάτων. 1. χρησιμοποιεί ψηφιακές τεχνικές, συμπεριλαμβανομένης της ψηφιακής επεξεργασίας αναλογικών σημάτων, σχεδιασμένες να λειτουργούν με «ρυθμό μεταβίβασης ψηφιακών δεδομένων» στην υψηλότερη στάθμη πολυπλεξίας άνω των 45 Mbit/s ή με «συνολικό ρυθμό μεταβίβασης ψηφιακών δεδομένων» άνω των 90 Mbit/s· Σημείωση: Στο σημείο X.A.III.101.β.1 δεν υπάγεται εξοπλισμός ειδικά σχεδιασμένος για να ενσωματώνεται και να λειτουργεί σε οποιοδήποτε δορυφορικό σύστημα για μη στρατιωτική χρήση. 2. μόντεμ που χρησιμοποιούν «εύρος ζώνης διαύλου μετάδοσης μιας φωνής» με «ρυθμό σηματοδότησης δεδομένων» άνω των 9 600 bits ανά δευτερόλεπτο· 3. ψηφιακός εξοπλισμός διασταυροσύνδεσης «ελεγχόμενος από αποθηκευμένο πρόγραμμα» και ο οποίος έχει «ρυθμό μεταβίβασης ψηφιακών δεδομένων» άνω των 8,5 Mbit/s ανά θύρα· 4. εξοπλισμός που περιλαμβάνει οποιοδήποτε από τα ακόλουθα: α. «ελεγκτές πρόσβασης στο δίκτυο» και το σχετικό κοινό μέσο τους με «ρυθμό μεταβίβασης ψηφιακών δεδομένων» άνω των 33 Mbit/s· ή β. «ελεγκτές διαύλων επικοινωνίας» με ψηφιακή έξοδο με «ρυθμό σηματοδότησης δεδομένων» άνω των 64 000 bit/s ανά κανάλι· Σημείωση: Αν εξοπλισμός που δεν υπόκειται σε έλεγχο περιλαμβάνει «ελεγκτή πρόσβασης στο δίκτυο», δεν μπορεί να έχει κανένα τύπο διασύνδεσης τηλεπικοινωνιών, εκτός από εκείνους που περιγράφονται αλλά δεν υπάγονται στο σημείο X.A.III.101.β.4. 5. χρησιμοποιεί «λέιζερ» και έχει ένα από τα ακόλουθα χαρακτηριστικά: α. μήκος κύματος μετάδοσης άνω των 1 000 nm· ή β. χρησιμοποιεί αναλογικές τεχνικές και έχει εύρος ζώνης άνω των 45 MHz· γ. χρησιμοποιεί τεχνικές συνεκτικής οπτικής μετάδοσης ή συνεκτικής οπτικής ενίσχυσης (οι οποίες επίσης καλούνται οπτικές ετερόδυνες ή ομόδυνες τεχνικές)· δ. χρησιμοποιεί τεχνικές multiplexing - πολύπλεξης· ή ε. εκτελεί «οπτική ενίσχυση»· 6. εξοπλισμός τηλεπικοινωνίας που λειτουργεί με συχνότητες εισόδου ή εξόδου άνω: α. των 31 GHz για εφαρμογές δορυφορικών επίγειων σταθμών· ή β. των 26,5 GHz για άλλες εφαρμογές· Σημείωση: Στο σημείο X.A.III.101.β.6 δεν υπάγεται εξοπλισμός για μη στρατιωτική χρήση όταν συμμορφώνεται με τη ζώνη που χορηγείται από τη Διεθνή Ένωση Τηλεπικοινωνιών (στο εξής: ITU) μεταξύ 26,5 GHz και 31 GHz. 7. ραδιοηλεκτρικός εξοπλισμός που χρησιμοποιεί οποιοδήποτε από τα ακόλουθα: α. τεχνικές τετραγωνικής διαμόρφωσης του πλάτους (QAM) πάνω από το επίπεδο 4 αν ο «συνολικός ρυθμός μεταβίβασης ψηφιακών δεδομένων» είναι μεγαλύτερος από 8,5 Mbit/s· β. τεχνικές QAM πάνω από το επίπεδο 16 αν ο «συνολικός ρυθμός μεταβίβασης ψηφιακών δεδομένων» είναι ίσος ή μικρότερος από 8,5 Mbit/s· γ. άλλες τεχνικές ψηφιακής διαμόρφωσης και έχει «φασματική απόδοση» άνω των 3 bit/s/Hz· ή δ. που λειτουργεί στη ζώνη συχνοτήτων 1,5 MHz έως 87,5 MHz και έχει ενσωματωμένες προσαρμοστικές τεχνικές μεθόδους που επιτρέπουν άνω των 15 dB εξάλειψη παρεμβαλλόμενου σήματος. Σημειώσεις: 1. Στο σημείο X.A.III.101.β.7 δεν υπάγεται εξοπλισμός ειδικά σχεδιασμένος για να ενσωματώνεται και να λειτουργεί σε οποιοδήποτε δορυφορικό σύστημα για μη στρατιωτική χρήση. 2. Στο σημείο X.A.III.101.b.7 δεν υπάγεται εξοπλισμός ραδιοαναμετάδοσης που προορίζεται να λειτουργεί στη ζώνη που χορηγείται από τη Διεθνή Ένωση Τηλεπικοινωνιών (ITU): α. με οποιοδήποτε από τα ακόλουθα χαρακτηριστικά: 1. δεν υπερβαίνει τα 960 MHz· ή 2. με «συνολικό ρυθμό μεταβίβασης ψηφιακών δεδομένων» που δεν υπερβαίνει τα 8,5 Mbit/s· και β. με «φασματική απόδοση» που δεν υπερβαίνει τα 4 bit/s/Hz.

γ. εξοπλισμό μεταγωγής «ελεγχόμενο από αποθηκευμένο πρόγραμμα» και συναφή συστήματα σηματοδότησης, που έχουν ένα από τα ακόλουθα χαρακτηριστικά, γνωρίσματα ή στοιχεία καθώς και ειδικά σχεδιασμένα κατασκευαστικά στοιχεία και εξαρτήματα για τον σκοπό αυτό: Σημείωση: Στατιστικοί πολυπλέκτες με ψηφιακή είσοδο και ψηφιακή έξοδο οι οποίοι επιτρέπουν μεταγωγή θεωρούνται ως διακόπτες «ελεγχόμενοι από αποθηκευμένο πρόγραμμα». 1. εξοπλισμός ή συστήματα «μεταγωγής δεδομένων (μηνύματος)» ή συστήματα σχεδιασμένα για «μεταγωγή κατά πακέτα» ηλεκτρονικά συγκροτήματα και κατασκευαστικά στοιχεία αυτών, πλην εκείνων που καθορίζονται στον CML ή στον κανονισμό (ΕΕ) 2021/821· 2. δεν χρησιμοποιείται· 3. δρομολόγηση ή μεταγωγή πακέτων «στοιχειογραμμάτων»· Σημείωση: Στο σημείο X.A.III.101.γ.3 δεν υπάγονται τα δίκτυα που χρησιμοποιούν μόνον «ελεγκτές πρόσβασης στο δίκτυο» ή οι ίδιοι οι «ελεγκτές πρόσβασης στο δίκτυο». 4. δεν χρησιμοποιείται· 5. προτεραιότητα πολλαπλών επιπέδων και πρόληψη (pre-emption) στη μεταγωγή κυκλωμάτων· Σημείωση: Στο σημείο X.A.III.101.γ.5 δεν υπάγεται η πρόληψη κλήσεων απλού επιπέδου. 6. έχουν σχεδιασθεί για αυτόματη μετάδοση και μεταφορά των κλήσεων κυψελωτής επικοινωνίας σε άλλους κυψελωτούς διακόπτες ή για αυτόματη σύνδεση με μία κεντρική βάση συνδρομητών που είναι κοινή για περισσότερους από ένα διακόπτες· 7. που περιέχουν ψηφιακό εξοπλισμό διασταυροσύνδεσης «ελεγχόμενο από αποθηκευμένο πρόγραμμα» και ο οποίος έχει «ρυθμό μεταβίβασης ψηφιακών δεδομένων» άνω των 8,5 Mbit/s ανά θύρα· 8. «σηματοδότηση μέσω κοινού διαύλου» που λειτουργεί με μη συνδεδεμένο ή οιονεί συνδεδεμένο τρόπο λειτουργίας· 9. «δυναμική προσαρμοστική δρομολόγηση»· 10. που είναι μεταγωγείς πακέτων, μεταγωγείς κυκλωμάτων και δρομολογητές με θύρες ή γραμμές που υπερβαίνουν ένα από τα ακόλουθα: α. «ρυθμό σηματοδότησης δεδομένων»64 000 bit/s ανά κανάλι για «ελεγκτή διαύλου επικοινωνίας»· ή Σημείωση: Στο σημείο X.A.III.101.γ.10.α δεν υπάγονται οι πολυπλεκτικοί σύνθετοι σύνδεσμοι οι οποίοι αποτελούνται μόνο από διαύλους επικοινωνίας που δεν υπάγονται μεμονωμένα στο σημείο X.A.III.101.β.1. β. «ρυθμό μεταβίβασης ψηφιακών δεδομένων» 33 Mbit/s για έναν «ελεγκτή πρόσβασης στο δίκτυο» και σχετικά κοινά μέσα μεταβίβασης· Σημείωση: Στο σημείο X.A.III.101.γ.10 δεν υπάγονται οι διακόπτες ή οι δρομολογητές πακέτων με θύρες ή γραμμές που δεν υπερβαίνουν τα όρια στο X.A.III.101.γ.10. 11. «οπτική μεταγωγή»· 12. που χρησιμοποιούν τεχνικές «ασύγχρονου τρόπου μεταφοράς» (ATM).

δ. οπτικές ίνες και καλώδια οπτικών ινών μήκους άνω των 50 m σχεδιασμένα για λειτουργία απλής λειτουργίας·

ε. κεντρικό έλεγχο δικτύου που έχει όλα τα ακόλουθα χαρακτηριστικά: 1. δέχεται δεδομένα από τους κόμβους· και 2. επεξεργάζεται τα δεδομένα αυτά ώστε να παρέχει έλεγχο της κίνησης χωρίς την επέμβαση του χειριστή και επομένως εκτελεί καθήκοντα «δυναμικής προσαρμοστικής δρομολόγησης». Σημείωση 1: Στο σημείο X.A.III.101.ε δεν περιλαμβάνονται οι περιπτώσεις αποφάσεων σχετικά με τη δρομολόγηση οι οποίες λαμβάνονται βάσει προκαθορισμένων πληροφοριών. Σημείωση 2: Το σημείο X.A.III.101.ε δεν αποκλείει τον έλεγχο της κίνησης ως συνάρτηση των στατιστικών συνθηκών κίνησης που μπορούν να προβλεφθούν.

στ. φασικά ελεγχόμενες συστοιχιοκεραίες, που λειτουργούν σε συχνότητα άνω των 10,5 GHz, και οι οποίες περιλαμβάνουν ενεργά στοιχεία και κατανεμημένα κατασκευαστικά στοιχεία και είναι σχεδιασμένες για να επιτρέπουν τον ηλεκτρονικό έλεγχο της διαμόρφωσης και της σκόπευσης δέσμης, εξαιρουμένων των συστημάτων προσγείωσης με όργανα που συμμορφώνονται με τα πρότυπα του Διεθνούς Οργανισμού Πολιτικής Αεροπορίας (ΔΟ